c: text/html

text:
Amawulire
Gavt esabbiddwa kunsonga zábakadde mu kibuga
Ivan Ssenabulya
October 8th, 2021
Bya Prossy Kisakye
Gavumenti esabiddwa okuwa abakadde bómu Kampala obujanjabi obwóbwerere naddala kundwadde enkakali ezibatawanya.
Bino byogeddwa Loodi meeya wa Kampala, Erias Lukwago bwabadde ayogerera ku mikolo egyókujaguza olunaku lwa bakadde egibadde wali ku city hall.
Lukwago agambye abakadde abali mu kampala batono nyo nga gavt singa yewaayo okubajanjaba ku ndwadde nga Sukaali ne puleesa kyakubawewulako okwelalikirira ensimbi zóbujanjabi.
Mungeri yemu Lukwago asabye gavumenti okwongera kunsimbi abakadde ze bafuna ezabuli mwezi emitwalo 25000 okudda ku mitwalo 10 kuba buli kintu mu kibuga kya buseere.

robotstxt: allowed

filter: keep


text:
Rubanda ahakitebe ekikuru eriizooba, ab’ekibiina kya NRM baasiiba omukutoorana abarabajwekyere omu NRM Delegates Conference. Entebe ey’amaani ey’okuhayanirwa n’eya Ceeyamaani wa disiturikiti ahi MP wa Rubanda East Henry Musasizi ayetsimbire n’omushuubuzi rurangaanwa, Benon Bwebare.
Beitu poorisi yataataanisa enkuyanja y’abaaba baizire kwereebera n’agaabo bwanyima y’okubaho okwetomboitwa ahamuringo ogwakoresibwa omukutoorana abajwekyerwa ahakakiiko akakwatiraine n’eby’obushuubuzi
Abeetsimbire baaba nibashabwa rayinsinsi ezirikukora, ebihandiiko kuruga omukitongore ky’emishoro (URA) hamwe n’ebindi bihandiiko ebikwatiraine n’emishuuburo yaabo omu disiturikiti ya Rubanda
Abantu barikurenga omuri 100 nibo babingirwa omukajagararo ako


text:
Amawulire
Uganda efunye abalwadde ba COVID-19 abappya 105
Ivan Ssenabulya
May 16th, 2021
Bya Ritah Kemigisa
Minisitule yebyobulamu ekakaksizza abalwadde ba ssenyiga omukambwe, abapya 105 nga guno gwemuwendo ogukyasinze okubeera waggulu okuva omuyaga ogwokubiri ogwa COVID-19 gulangirirwa.
Emiwendo gino gyavudde mu kubera okwakolebwa nga 13 nenkeera waalwo nga 14 May 2021.
Bano bavudde mu bitundu okuli disitulikiti ye Kampala, Oyam, Mbale, Mityana, Amuru nendala.
Ku bano abantu 94 bawereddwa ebitanda mu malwaliro agenjawulo.
Kati awamu, Uganda erina abalwadde emitwalo 4 mu 2,779, atenga abantu emitwalo 43 mu 301 bebakagemebwa.


text:
- Baganzi bo Yezu Tuzzze gy’oli, Tukuwoyewoye nga tukusinza
Anti tokyatuyita na baddu, watufuula baganda bo.
- Gwe asobola wekka ayi Yesu Okuliwa omutango ge’ebibi;
n’okutufunira ekisonyiwo, ffenna tugende mu ggulu.
- Mu missa ezisomwa munsi yonna, otuyita nti: mujje gyendi mwenna;
Abalunwa n’abakabiriddwa, nange mbatoowolokose.
- Ku Kalivario o kumusaalaba, mubulumi watusabiranga nnyo;
walaga Yezu nga bw’otwagala, bwe watifiirira ffenna.
- Gwe ow’obuyinza ggwe ow’ekisa, akunoonya bulijo akulaba;
Akusaba bulijjo afuna, tumulise emitima.
- Wano mu Missa ne mu kommunio, Twegattawamu okuddabiriza;
Katonda Patri eyakutuwa, okutufiirira ffenna.
- Ba Kerubimu Baserafimu, na mmwe abatukirivu bo mu ggulu;
Musanyukire Omugenyi wange, anti y;oyo Nnyini ggulu.
- Mmange Maria Twenkanye leero, gwe wazaala anti nange gwe ndidde;
Ndiwamukisa okukufaanana, anti nange ndi mwana wo.


text:
OMUKULEMBEZE we kibiina kya National Unity Platform NUP Hon. Robert Kyagulanyi Sentamu yeesamudde ekibinja kya bagambibwa okuba abakwanaganya be mirimu kibiina kya NUP mu ggwanga lyonna abasisinkanye Pulezidenti Museveni mu makaage e Ntebbe, nagamba nti bano tabamanyi.
Okusinziira ku mukutu gwe ogwa Twitter Kyagulanyi agamba nti bano batereddwawo bantu abaagala okulaga Pulezidenti nti bakola nnyo okusobola okumalamu ekib iina kua NUP amaanyi ne bigendererwa byabwe ebitamanyiddwa.
“Abo bonna ffe tetubamanyi era teri muwagizi waffe nga yawebwa n’obukulu asobola kugenda nasisinkana Pulezidenti, kubanga abantu baffe bakyalina obulumi bwabwe bungi ku mitima olw’ebyaliwo mu kulonda okuwedde” Kyagulanyi bwe yagambye.
Ku lw’okusatu amawulire gaatandika okuyitingana nti waliwo abakulembeze ba NUP abalabiddwako nga beesogga amaka g’obwa Pulezidenti Entebbe era ne babaako akafubo akakulungudde essawa 2 ke baabaddemu n’omukulembeze we Ggwanga.
Kino kyeyolekedde mu bifananyi ebyafulumidde ku mukutu gwa Pulezidenti ogwa Twitter era abakulembeze mu NUP ne batandika okutuula obufofofo.
Mu nsisinkano eno Museveni yakubirizza abavubuka okwewala okukola effujjo, nabategeeza nti mu kisanja kino alina eby’okukola bya bavubuka bingi nnyo nga bwe batyo tebalina kutuula kulera ngalo saako n’okukozesebwa bannabyabufuzi.
Yabategezezza bulijjo okubeera abeerufu eri Gavumenti saako n’okugibuulira ebibaluma bisobole okukolebwako amangu ddala, nabaaniriza okuva mu by’obufuzi bye yayise eby’obulimba bye yagambye nti tebilina kye bigenda kwongera ku nkulakulana ya Ggwanga.
Minisita we by’okwerinda Gen. Elly Tumwine era nga yoomu ku beetabye mu lukiiko luno yategezezza Pulezidenti nti abantu bano baasazeewo okusuula ebikolwa byonna eby’effujjo ebibadde bikumwamu omuliro abakulembeze baabwe ab’okuntikko, kyokka nabalabula nti ssinga baddamu okugezaako okutabula eddembe mu Ggwanga eyabalula eggya kuba esiridde.
Abasinga ku bano nga baabadde bavubuka baategezezza Museveni nti eby’okwekalakaasa baabitadde, era ne bamusaba mu kisanja kino kyagenda okulayira abalowozeeko nga abavujjirirayo ku kasente bongere mu mirimu gyabwe gye bakola nabo bave mu bwavu obubayonka obutaaba.
Do you have a story in your community or an opinion to share with us: Email us at editorial@watchdoguganda.com


text:
Abatuuze mu kitundu kya Kawempe North mu Kampala bakombye kw’elima ne bawera obutaddamu kukombya kalulu kaabwe ku Mubaka wabwe mu kiseera kino Latif Sebaggala gwe bagamba nti ono asussizza katemba we by’obufuzi saako n’okubuukira ebifo buli kadde.
Bano bagamba nti wakiri ka balonde Muhamad Segiriinya kubanga ebbanga lyonna abadde asaba ekifo kino era nga yesimba nawo kko nawangulwa emya 10 emabega.
Abatuuze okutabuka kidiridde Omubaka Latif okusoka okulangirira nti tagenda kudda kuvuganya mu kifo ekyo emyaka 2 emabega, era nategeeza nti yali agenda kuvuganya mu kifo kya bwa Loodi Meeya wa Kampala, ekyabajja enviiri ku mutwe nga wakayita emyezi 6 gyokka Latif yakomawo nabategeeza nti ekifo ky’obwaLoodi Meeya yali akitadde nga akomyewo e Kawempe.
Kino tekyamumalira ate ne yeyunga ku kisinde kya People Power ate naddamu okwerangirira nti ayagala kifo kya buloodi bwa Kibuga era ne yesimbawo ne Yoseph Mayanja CHAMELEON nakiwangulira waggulu, ekyaleetawo abamu ku bawagizi be e Kawempe okufuna ku ssanyu nti oba oli awo nabo bagenda kudda mu kintu.
Bino tebyamala yadde ennaku 3 ate navaayo nategeeza nti ekifo yali akitadde era ne kaadi aba NUP gye baali baamuwa nagibasuulira nategeeza nga bwe yali agenda okukiikirira Uganda mu lukiiko lwa East Africa ekyayongera okutabula abantu be Kawempe.
Olunaku lwa mmande baabadde bakyali awo ate Latif yoomu nayita bannamawulire ne yekyusiza mu kiti nga embazzi nategeeza nga bwakomyewo e Kawempe North ekyalese abantu beeno nga batakula mitwe nga ndiga etenda enkuba.
Abatuuze abasinga amawulire gano bwe gaabagudde mu matu ne beekyawa ne balangira Latif obunanfuusi n’okweyagaliza ekisukkiridde, era ne basalawo okuwagira Segiriinya owa NUP nti kubanga ababeereddewo mu bubi ne mu bulungi.
Abalala baategezezza nti ono talina kyamaanyi kyakoze mu kisanja kino okujjako katemba gwe bagamba nti kuluno tebagenda kubikkiriza.
Do you have a story in your community or an opinion to share with us: Email us at editorial@watchdoguganda.com


text:
Emirambo Ena Gikomezeddwawo Kuno Okuva e Somalia
Emirambo gy’abasirikale ba UPDF abattibwa abajambula ba al shabab ku pasika gikomezeddwawo ku butaka. Ennyonyi ekika kya boeing 737 era ng’abamu ku boluganda lw’abagenzi n’abakulu mu magye ga UPDF babaddewo. Omwogezi w’eggye ly’eggwanga Brig. Richard Karemire agumizza Bannayuganda obuteeralikiriira ku byabadde e Somalia kuba eggye likyanyweza ebyokwerinda by’eggwanga. Wabula amagye gategeezezza nti emirambo gy’abajaasi emirala bali mu nteekateeka ya kugikomyawo.


text:
Ekiteesa Kubabundabunda e Geneva
Pulezidenti w’ekibiina ekigata ababaka ba palaamenti bona munsi ekya Inter Parliamentary Union Gabriela Barroza asabye ababaka ba palamenti abava mu Africa okukola kunsonga ezivirako abanonyi bobudamu okweyongera mukifo kyokulowoza kukunonya ensimbi okubayirimirizaawo. Mubuufu bwebumu Baroza nga yegatiddwako ababaka ba palamenti abamu bavumiridde ekikolwa ekya gavumenti ezimu ezirinyirira eddembe lyabanonyi bobuddamu nga bangi kubo badiziddwayo kubutaka nga tebeyegalidde.


text:
KATIKKIRO wa Buganda Charles Peter Mayiga avuddeyo nanyonyola ku mbeera Ssabasajja gyalimu saako n’obulwadde obumuluma nga kino kibadde kyogeza abangi ebikankana.
Bwabadde ayogerako ne banamawulire ku mbuga enkulu ey’obwaKabaka e Bulange Mengo, Mukuuma ddamula ategezezza nti Ssabasajja ekyamazima tawebwanga ku butwa nga ebigambo bwe bibungesebwa ku mikutu emigatta bantu, era nakinogaanya nti buli muntu asobola okufuna obulwadde ne butawanya omubiri gwe nga kwotadde ne Namunswa.
Ategezezza nti obulwadde obutuufu obutawanya Ssabasajja buyitibwa ALAJE mu lungereza (allergy) nga buno buletebwa olumu emmere gye tulya, enfuufu ne bilala bingi.
“Bwe twali tumukulizaako amazaalibwage ag’emyaka 66 abantu abasinga baakizuula nti omutanda yali talabika bulungi, naye nga bwe mumanyi mu bulamu nga abantu tufuna okusomozebwa kungi mu bulamu bwaffe, era obulwadde buno obwa Alaje bumutawanyizza nga asanga obuzibu mu kussa era ne bwaba nga atadde masiki ku mutwe” Katikkiro bwagambye.
” Ezo zonna engambo ezibungesebwa nti Kabaka yawebwa obutwa ssi ntuufu nakamu era tezirina musingi gwonna, Tusaba abantu ba Ssabasajja okuzisambajja n’obutazimalirako budde.
Omutanda alina abasawo bakugu abamukolako era nakati ali ku bujjanjabi tumanyi nti agenda kubeera bulungi” Katikkiro bwe yayongeddeko.
Abaganda ennaku zino babadde bayomba nga baagala Katikkiro aveeyo ategeeze Obuganda lwaki Kabaka waabwe ali mu mbeera ey’obukosefu nga tewali kunyonyolwa kwonna.
Do you have a story in your community or an opinion to share with us: Email us at editorial@watchdoguganda.com


text:
Sop/Alto:
Abayonta mujje, mujje abayi mum yoyo
Mujje abalina emigugu emizito Yezu abatowolole
Manya nti obulamu ye nnanyini bwo
Ebizibu bimuwe ye nnantalemwa
Mujje abalina obulamu obuzito Yezu abatowolole.
Tenor/Bass:
Mujje, mujje abayala mujje abayi mum yoyo,
Abalina, emizito Yezu abatowolole
Yezu obulamu ye nnanyini bwo
Ebizibu bimuwe ye nnantalemwa
Abalina obuzito Yezu abatowolole.
1. Tukwanirizza senga mu ffe n’otukyusa
N’ebiremadde mu ffe tusaba otukwatireko
Ebintu by’ensi bingi nnyo ebitutwaliriza
Naye Yezu ffe gwetutenda kubanga ye nnanyini bulamu.
2. Tunaakuwa ki ffe nno taata bokkusizza,
Ukaristia yo amaanyi ag’omwoyo g’otuwadde
Okwagala ennyo kw’owa ffe abanafu obulala
Tuyambe okuguma eno ku nsi ffe n’eyo tubenga n’obulamu.
3. Tunadda w’ani anti ozze otufuule baggya,
Tukwagala nnyo anti ggwe luwangula omuzira
Tuli basenze mw’eno ensi lugendo lwa ffenna,
Tuyambe mu ggulu tutuuke gyetwava eri nnyini bulamu


text:
- Yezu okukujjukira ly’essanyu, ly’emyoyo gyaffe;
Naye ekisinga byonna, kwekubeera okumpi naawe.
- Teri kigambo ky’assanyu, nakitabo kiterevu
Teri nyimba mpomerevu, awatatendebwa Yezu.
- Tiwali gwe nyimbirira, twali gwe mpuliriza;
Tiwali gwe njikujira, asinga Yezu ekisa.
- Osaasira ayonoona, owulira akusaba;
Akunoonya tomubula, akusanga wamukisa.
- Nandibadde nga njogera, nandibadde nga mpadiika
Sisobola kunnyonnyola, Yezu Omwana wa Katonda.
- N’olulimi tirunyumya, n’ennukutta tetegeeza;
Ageza yekka y’amanya, Yezu bwali Om’wagalwa.
- Yezu beera ssanyu lyaffe, nga bwoliba empeera yaffe;
Mu Gwe wekka tujaaguze, emirembe n’emirembe.


text:
Ssente Z'oluguuddo Lw'e Ntebe Zalinnyisibwa – Babaka
Abakungu okuva mu kitongole ekivunanyizibwa ku kuzimba enguudo mu ggwanga ekya UNRA basanze akaseera akazibu okunnyonnyola ababaka abatuula ku kakiiko akalondoola entambula y’emirimu mu bitongole bya gavumenti aka Commissions, State Authority and State Enterprises ku nsaasanya y’omusimbi omuyitirivu ogwabaweebwa okuzimba oluguudo lwa Entebbe Express Highway.
Oluguudo luno olwa kilomita 51 lwatandika okuzimbibwa mu 2011 kyokka nga ne gyebuli eno teluggwa nga olwensobi ezakolebwa nga era lusiibirwa okuddibwamu ekitegeeza nti ensimbi y’omuwi w’omusolo ejja kwetagisa okuluddamu.


text:
Uganda ekuzizza olunaku lw'ennimi enzaaliranwa olw'omwaka 2017
Emikolo gy'olunaku gyategekeddwa Minisitule y'Ekikula ky'abantu abakozi n'okutumbula embeera z'abantu ng'eno y'evunaanyizibwa ne ku nnimi. Entegeka zonna zaawomeddwaamu omutwe Muky. Ruth Muguta ku lwa Minisitule ng'ayambibwako ebitongole ebisakirira n'okutumbula ennimi ennansi mu Uganda omuli ekya RTI, SIL, Twaweza- Uwezo, ACALAN, n'ebirala. Emikolo gyatandika na kukubaganya birowoozo ku nnimi enzaaliranwa n'abantu mu bitundu eby'enjawulo omuli abaana b'amasomero n'abakulembeze.
Ku lunaku lwennyini ebitongole ebitali bimu byayolesezza bye bikola okutumbula ennimi enzaaliranwa n'oluvannyuma ne wabaawo okukubaganya ebirowoozo.
Akakiiko ka Luganda Lusoga Lugwere ku mukolo guno kaaleese abayizi ba Mafubira Pulayimale okuva e Jinja abaanyumirizza abaabadde ku mukolo emboozi ekwata ku kitundu ky'ewaabwe era emboozi ne bagikyusa mu nnimi ssatu. Akakiiko kaggulawo ekibiina ky'abasomi b'ebitabo mu ssomero lino mu mwaka 2015 era ekigendererwa ky'akakiiko okubaleeta ku mukolo kwongera kwagazisa bayizi n'abasomesa ennimi zaabwe n'okubannyikiza mu kusoma ebiwandiike mu nnimi zino. Ab'e Mafubira okujja ku mukolo baakulembeddwa omulambuzi w’amasomero avunaanyizibwa ku kitundu ky’e Butembe mu disitulikiti ya Jinja mukyala Lydia Namuwaya.
UGANDA EJAGUZZA OLUNAKU LW'ENNIMI ENNANSI (INTERNATIONAL MOTHER TONGUE DAY)
Nga gwe mulundi ogusookedde ddala, Uganda yakuzizza olunaku lw'ensi yonna olw'ennimi ennansi ng'omukolo guno gwategekeddwa akakiiko ka Luganda Lusoga Lugwere Vehicular Crossborder Language Commission.
Omukolo guno ogwajjumbiddwa, gwabaddewo ku Lwomukaaga nga 21 February 2015 mu nnimiro za National Theatre nga gwatandise ku ssaawa musanvu ez'olweggulo.
Omukolo gwabaddeko aboogezi ab'enjawulo okwabadde Dr. Wambi Gulere ng'ayogera ku bukulu bw'ennimi ennansi okugunjula eggwanga eririna empisa, Mw. Charles Muwanga yayogedde ku kifo kya ssaayansi mu nnimi ennansi so nga Muky. Margaret Nankinga ye yasoose okulambulula ebikwata ku kakiiko ka Luganda Lusoga Lugwere.
Aboogezi nga bamaze, Dr. Prosper Nankindu yamulungudde bye baabadde boogedde n'alaga n'ebyetaagisa okukola omuli okwongera okumanyisa n'okwagazisa abantu olunaku luno olw'ennimi, ennimi za Uganda endala okulabira ku Mw. Muwanga zeeyambise ebigambo bya ssaayansi bye yakyusizza mu lulimi Oluganda nabo okubikyusa mu nnimi za Uganda endala kibayambe okuwandiika obutabo bwa ssaayansi mu nnimi zaabwe n'okutuusa obutabo bwa ssaayansi obuwandiikiddwa mu bantu, naddala abasomesa basobole okubweyambisa okusomesa abaana ssaayansi.
Omugenyi omukulu ow'omukolo guno, yabadde Polofeesa Mercy Mirembe Ntangaare okuva mu Makerere yunivasite, eyasiimye aboogezi olw'okuggyayo obulungi obukulu bw'ennimi ennansi mu kugunjula eggwanga eririna empisa ate n'ekifo kya ssayansi mu nnimi ennansi era n'asaba eggwanga lyongere okulambika empisa ze tuyinza okugamba nti zino eggwanga ze litwala nga enkulu ezikulembera.
Omukolo gwabaddeko n'okwolesa ebitabo ebiwandiikiddwa mu nnimi ennansi ng'aba USAID ne RTI okwolesa kuno baakujjumbidde nnyo bwe baalaze ebitabo ebiyigiriza abaana abato okusoma bye bawandiise mu nnimi za Uganda 14. Ekitongole ekirala ekya SIL nakyo kyayolesezza ebitabo byakyo ate ne Mw. Charles Muwanga n'ayolesa ebitabo bya ssaayansi by'awandiise mu Luganda omuli n'ebyo ebikyusa ebigambo bya ssaayansi mu Luganda. Kino kyasanyusizza nnyo abeetabye ku mukolo guno kubanga kyabadde kiyungulula ebizze byogerwa nti ennimi za Afrika tezirina bigambo bisobola kukozesebwa kusomesa ssaayansi.
Essomero lya St. Anne Grace e Nakifuma lye lyasanyusizza abagenyi nga mu nnyimba ze baayimbye mwabaddemu n'ezikubiriza abantu okwagala n'okukuuma ennimi zaabwe kubanga kyabugagga kyabwe. (Ebifaananyi byonna bya Ruth Nakanwagi ne Mutale Ttendo)
(LABA OKWOGERA KW'ABOOGEZI B'OLUNAKU MU BUJJUVU)


text:
Ekitangattisa(Photosynthesis)
Ekitangattisa (Photosynthesis) kye kibaawo ng’ebimera bikozesa ekitangaala okuva ku njuba Muwanga okukola ku kabonibbiri-okisayidi okuva mu nampewo n’amazzi okuva mu ttaka okubifuula ebisukaali okuliisa ekimera.
Ekiva mu kino ky’ekimera okufulumya okisigyeni n’ayingira mu nampewo.
Omulamwa gw'ekitangattisa guva mu kugattika ebigambo bibiri :
ekitangaala(light) + okwegattisa(synthesize)= Ekitangattisa
Weetegereze:
Ekitangattisa y' engeri y’okukozesa amasoboza g’ekitangaala (light energy), okwegattisa (to synthesize) molekyu z’ebireetamaanyi (carbohydrate molecules) kye kiyitibwa “ekitangattisa (photosynthesis). Ekitangattisa kitera okuyita mu mitendera ebiri egy’enjawulo;
- Okusooka, obusannyalazo (electrons) obulimu amasoboza butambula okuyita mu enzayimu ez’awamu (co-enzymes) ez’omudding’anwa ne molekyu endala. Amasoboza ag’obusanyalazo (electron energy) wano ne gayingizibwa.
- Molekyu za kabonibbiri-okisayidi ziyungibwa mu bireetamaanyi okukola sebusitansi z’ebiramu nga ggulukoosi.
(i) Ebitangattiso (Kolopulasiti).
Ekitundu ky’ebikoola n’enduli z’ebimera omubeera ekitangattisa (photosynthesis) kiyitibwa keropulaasi (chloroplast). Keropulaasiorigaanire (organelles) nnene nga ozigereegeranyizza, ezirimu oluzzizzi olulimu ebizimbamubiri (proteins), oluzizzi luno nga luyitibwa “situloomu” (stroma).
(ii) Ensengekera z’ebitangattiso (Photosystems)
Molekyu z’obutereke za langi (Pigment molecules) ezisengekeddwa nga ensengekera z’ekitangaala (photosystems) ze ziyingiza (zitega) ekitangaala ky’enjuba mu kololopulaasi (chloroplast). Ensengekera z’ebitangattiso (Photosystems) bulimba (clusters) bwa kitangaala obuyingiza obutereke bwa langi obw’ ekitangaala ky’enjuba nga bwegasse wamu ne molekyu nga obukonta (proton) eza vatomu eya ayodologyeni (hydrogen ion), enzayimu, enzayimu ez’awamu (coenzymes), ne sayitokiroomu (cytochromes).
Buli nsegekera ya kitangaala (photosystem) erimu nga molekyu 200 eza pigimenti eya kiragala eyitibwa kerofiiru (chlorophyll) ne molekyu nga 50 ez’ekibinja kya ky’obutereke bwa langi (pigment) ekirala ekiyitibwa keratenoyi (carotenoids). Mu kifo ekibeeramu okutomeggana eky’ensengekera y’ekitangaala (photosystem), amasoboza ag’ekitangaala gakyusibwa ne gafuulibwa amasoboza aga kemiko (chemical energy).
Ebiramu bingi ku Nsi, omuli n’ebimera byonna ebyakiragala, byegattisa (synthesize) emmere yabyo okuva mu molekyu ennyangu ennyo nga kabonbbiri-okisayidii (carbon dioxide) n’amazzi. Kino okubaawo ekiramu kyetaaga amasoboza (energy) era amasoboza gava mu kitangaala. Mu bimera ebya kiragala, amasoboza ag’ekitangaala (Light energy) gategwa mu keropulaasi (chloroplast) ezisangibwa mu butaffaali bw’ebimera ne bukozesebwa okwegattisa (to synthesize) molekyu za ggulukoosi (glucose molecules), eziragwa nga C6H12O6. Mu kikolwa kino, okisijeni (O2) afulumizibwa nga kazambi (waste product) ava mu bimera.
Ggulukoosi ne okisijeni olwo ne bikozesebwa mu mitokyonduliya (mitochondrion) z’obutaffaali bw’ebimera n’ensolo, olwo amasoboza ne gafulumizibwa okukozesebwa mu kwegattisa (synthesis). Mu kutomeggana (in the reaction), kabonibbiri-okisayidi (C02) n’amazzi bifulumizibwa mu mitokyonduliya (mitochondrion) okuddamu okukozesebwa mu kitangattisa (photosynthesis) mu kolopulaasi (chloroplast).
Ebyetaagisa okukuza ebirime n’omuddo mu Byamalimiro
Ebyamalimiro (Agriculture) kitegeeza okulunda n’okulima ebimera, obutiko n’ebiramu ebirala ebikozesebwa ng’emmere, ebigwa (fibre) n’ebintu ebilala ebyetaagisa okukuuma obulamu. Ebyamalimiro ky’ekimu ku bintu ebyafuula omuntu ow’omulembe ogw’ entabaganyaey’enteekateeka ey’omuggunduokuyita mu kulunda n’okulima mu buli maka, ekintu ekyaleetawo ekisukkulumo mu makungula (surpluses) era kino ne kiba entandikwa y’enteekateekanya (civilization).
Mu by’ensoma y’ebyamalimiro (agriculture education), okulima kuyimirilawo na ngeri oba bukodyo obusobozesa okutumbula ebikula by’ebirime n’ebisolo ebirundibwa. Mu bimera watera okwetaagisaawo okufukulira yadde nga waliwo n’enkola endala ez’okulima n’okulunda ku ttaka ekkalu. Mu mawanga agakulaakulanye aebyamalimiro ebiri ku mutindo ogw’amakolero byiimiriddewo ku kulima ekimera eky’ekikula ekimu oba okulunda ensolo y’ekikula kimu. Okulima n’okulunda kwonna kwetaagisa okuba ku mutindo ogukuuma obutonde bw’ Ensi (sustainable agriculture), omuli n’okukozesa nakavundira oba kiyite ebyamalimiro ebya nakavundira (e.g. permaculture or organic agriculture).
Sayansi webyamalimiro, okuzaalisa ebimera, eddagala ly’ebiwuka n’ebigimusa, awamu n’okulongoosa mu tekinologiya biyambye nnyo okulinnyisa obungi bw’ebikungulwakyokka ate era biviiriddeko okwonoona obutonde bw’Ensi oba okutataaganya omwenkanonkano gw’embeera y’ebiramu mu butonde.
Ebitondekwawo okuva mu ebyamalimiro mulimu emmere, ebiwuzi (fibres), amafuta, n’ebikozesebwa mu makolero. Ku mulembe guno ebimera bikozesebwa okukola amafula g’ebiramu (biofuels), eddagala, ne pulasitiika. Mu mmere mulimu enva endiirwa, ebibala, amata, ennyama, n’ebirala. Ebiwuzi mulimu ppamba, ebyoya by’ensolo (wool), obuwuzi obukolebwa obusaanyi (silk), n’ amasanda (flux). Amafuta g’ebiramu mulimu entuumo za kasasiro (biomass), etani, ne dizero.


text:
Gavumenti ya Uganda ekkirizza okusaba kwa Amerika okubudamya bannansi ba Afghanistan abawera 2000 abali mukunoonya obubudamu oluvannyuma lw’abakambwe aba Talibani okuwamba obuyinza mu ggwanga eryo.
Okusaba kuno kwakoleddwa Pulezidenti wa Amerika, Joe Biden eggulo era oluvannyuma abakungu ba Amerika n’aba Uganda, baasisinkanye ku woofiisi ya Ssaabaminisita okulaba engeri y’okukwatamu ensonga eno.
Kyakakasiddwa nti abakulu ku njuuyi zombi baasisinkanye ku Mmande ekiro ne bakkiriza batandikire ku bantu 500 abalina okubudamizibwa mu ggwanga.
Minisita w’ebigwa tebiraze, Davinia Anyakun yagambye nti, “Twetegese okufuna ekibinja ekisooka era kino kituuka leero ku kisaawe Ntebe, bano okusinga babadde bakungu mu gavumenti ebaddeko era tetugenda kubateeka mu nkambi, tujja kugira tubakuumidde mu wooteeri.”
Okusinziira ku byavudde mu lukiiko, Amerika y’egenda okusasulira abakungu bano.
Bino we bijjidde nga Pulezidenti Joe Biden akyagezaako okumatiza Abamerika ku lwaki yaggye amajgye mu Afghanistan.
Wadde Uganda y’emu ku nsi ezisinga obwavu, y’esinga okuwa abantu obubudamu mu Africa ng’eweza akakadde k’abanoonyi b’obubudamu okuva e South Sudan, Democratic Republic of the Congo (DRC), Burundi ne Somalia.
Amawanga amalala agaddirira okuwa abantu obubudamu kuliko; Kenya, Sudan, DRC ne Ethiopia.
Omuwendo gw’abantu abanoonya obubudamu mu Uganda gweyongera buli lukya okuva mu 2013 nga buli lunaku abantu abawera 200 bajja mu ggwanga okufuna obubudamu.


text:
Ntaana njerere yezu Aliwa? Ntaana njerere yezu Aliwa?// x2
Yezu abuze, talimu, Yezu aluwa, talimu// x2
Bamutadde wa Mukama wange, Bamutadde wa Mukama wange? x2
Yezu abuze nkunoonya, Yezu abuze nkunoonya x2
Nasuze nkunoonya, Oh! Lwaki ombuzeeko? Mukama wange lwaki ombuzeeko?
Nasuze nze nsinda, Oh! Lwaki ombuzeeko, nasuze nze nkaaba, lwaki ombuzeeko?
Tutti
Mukama wange lwaki ombuzeeko? Mukama wange lwaki ombuzeeko?
Lwaki ombuzeeko? Lwaki ombuzeeko?
Solo: Mukaabira ki bakazi battu, Yezu ya’azuukira dda!
Tutti:
Bakututte wa Mukama wange? bakututte wa muganzi wange?
Solo: Mukaabira ki bakazi battu, Yezu gwe batta gyali.
Tutti:
Bakututte wa Mukama wange? bakututte wa mbuulira? Bakututte wa kabiite wange?
//Muleke kutya tunoonya owe Nazareti, Muleke kutya. Tunoonya yezu gwe batta// x 2
Azuukidde Ssebo, Yezu owe Nazareti, azuukidde ssebo, Yezu eyattibwa sso // x2
Muno taliimu, Yezu owe Nazareti, azuukidde Ssebo Mwana owa Katonda
Mulabe ekifo kye, Yezu owe Nazareti mwe yateekebwa ku luli, Mwana owa Katonda
Kale mugende batume mubagambe amawulire amalungi. Mugambe bonna nti Yezu kye yagamba kituufu kyagobye dda.
Bagende bonna bagende Galiraya bamulabe obolungi. Bagende mangu, bagende Galiraya bamusisinkane eyo.
Azuukidde, muno taliimu azuukidde// x2 D.C (Repeat Ntaana njerere up to here)
Solo:
Gwe noonya kabiite wazze wa? Wazze wa ggwe Yezu gwe noonya?!
Ogenze wa gwe batta ogenze wa? Ogenze wa nkunoonya ogenze wa?
Nkedde nnyo nkunaaaze, ogenze wa? Bye ndeese nkusiige mbisse wa?
Abamusse mbabuza yazze wa? Mumundage, mumundage gye mumutadde
BASS: Owange Mariya okabira ki? Owange Mariya onoonya ani? //x2
SOP: Noonya Yezu gwe batta agenze wa? Bamutadde wa nzirage eggumba lye? //x2
Oba ddala omanyiyo yogera. Oba ddala omanyiyo ntwala, ntwala x2
Bass solo: Owange Mariya, Mariya, owange Mariya // x 2
Muyigiriza ndabira wa, ndabira wa Ssebo! Muyigiriza ndabira wa! Nzuukidde.
Muyigiriza ndabira wa, ndabira wa Ssebo! Muyigiriza ndabira wa! Tonkwatako.
Muyigiriza ndabira wa, ndabira wa Ssebo! Muyigiriza ndabira wa! Nze ngenda wa Taata
Muyigiriza ndabira wa, ndabira wa Ssebo! Muyigiriza ndabira wa!
Genda mangu Abatume obagambe; Nninya waggulu eri Kitange era kitammwe mwenna. Nninya waggulu eri Kitammwe era Katonda wammwe.
Tunasisnkana mpola e Galiraya, tunasisnkana totya x 2
Yee, azuukidde omuwanguzi ntalo! Yee, azuukidde omuwanguzi ntalo! x2
Tukwaniriza Yezu luwangula ogguse x 2. Muwanguzi ogguse
Yezu muganzi wange
Ovuddeyo emagombe olumbe olugobye n,amaanyi. Ovuddeyo emagombe olumbe olugobye leero // x2
Alleluia, alleluia, alleluia, alleluia, alleluia, alleluia azuukidde, Omulokozi azuukidde.


text:
Ababaka Babaka Baddukide Mu Kkooti
Abamu ku babaka ba paalamenti abawakanya ebbago ly’etteeka ly’omubaka Raphael Magyezi eriruubirira okuggya ekkomo ku myaka gy’okwesimbawo ku bwapulezidenti baddukidde mu kkooti ya East Africa nga bagisaba eyimirize paalamenti ya Uganda okukubaganya ebirowoozo ku bbago lyerimu n’okuliyisa. Omubaka w’e Manjiya County era nga wa NRM John Baptist Nambeshe nga y’omu ku bagenze mu kKooti atutegeezezza nti bw’otunuulira ebigenda mu maaso kati, kkooti eno yokka y’esobola okutaasa Bannayuganda obutakwata ku nyingo ya ssemateeka 102(b).


text:
Tag: Kyankwanzi
Eby’ettaka Ly’e Kyankwanzi Bya GgeteAkakiiko akanonyereza ku mivuyo gyettaka akakulemberwa omulamuzi Catherine Bamugemereire kakunyizza Andrew Tendo agambibwa okufuna ekyapa mu bukyamu ku ttaka okutudde enkumi ne ...
‘Invisible Hand’ in Kyankwanzi Land SagaThe Commission of land inquiry into land matters has followed up on circumstances were Kyankwanzi land board connived with Andrew Tendo to ...
Ab'e Kyankwanzi Baziridde RDC OlukiikoAbatuuze okuva mugomblola y’e Byerima mu Kyankwanzi D ,Basazewo nebabulira olukiko olubadde lutuzidwa kukyalo kyabwe nga lukubirizibwa omubaka wa president mu kitundu ...
Lwaki Aba NRM Tebagenze KyankwanziObwerende bweyongedde mu kibiina ekiri mu buyinza ki NRM ku ani ayinza okuddira president M7 mu bigere nga sentebe wa NRM mu ...
Abakulembeze Beevumye Lwa Ttaka e KyankwanziAbaganda bagamba nti enjovu ebbiri wezirwanira omuddo gwegubonabona, nabatuuze abasoba mu lukumi e Mubende bolekedde okufuuka emomboze munsi yabwe, kuba waliwo abesomye ...
Obulwadde Obutamanyiddwa Bulumbye KyankwanziAbalunzi b’e Kyankwanzi gebakaaba gebakomba oluvannyuma lw’obulwadde obutannategeerekeka okutta ente zaabwe kyokka nga n’abasawo mpaawo kyebabumanyiiko. Ente ezisoba mu kikumi zezifudde mu ...
Ebyobulamu Bikyali Bubi Nnyo e Kyankwanzi, AMREF EddukiriddeEmbeera y’ebyobulamu mu Uganda ekyeralikiriza nnyo, ate bwotuuka mu byalo bo bakeesa lukya nga nkoko ya mutamiivu,anti ebikozesebwa mu malwaliro bitono, kyoka ...
Kyankwanzi MPs Disagree over Land GrabbingParliament was this afternoon thrown into confusion after two legislators hailing from Kyankwanzi district disagreed on the presence of land grabbing in ...
Emyaka Gyobwa Pulezidenti ne Kayihura mu KkootiMuseveni e Nakawuka, abasawo abagobye Ensonga Z’enkyankwanzi Ensonga za Muhanga
FDC Crisis MeetingThe opposition forum for democratic change is locked up in a crisis meeting at the party headquarters in Kampala to strategize on ...


text:
Bya Samuel Balagadde
BADDEREEVA ba bbaasi battottodde engeri bakama baabwe gye babakozesa endagaano ezirimu obukwakkulizo obutabaganya kwetaaya kyokka nga babasasula omusaala ogutasobola kubayimirizaawo.
Bagamba nti, oluvannyuma lw’ekitongole ekivunaanyizibwa ku bidduka ebisaabaza abantu mu ggwanga ekya Transport Licensing Board (TLB) okubassaako obukwakkulizo bw’okubawa amabaluwa agabakakasa ku mirimu, bangi kino bakikola mu ngeri ya kweggyako.
“Ebbaluwa ezitukakasa ku mirimu baziwandiika mu Lungereza, nga bazitaddemu obuwaayiro bungi obumu nga buli mu lulimi lw’amateeka ebintu bye tutasobola kutegeera kuba bangi ku ffe tetwasoma kugenda wala.
Weesanga ng’omuntu atadde omukono ku ndagaano nga tamanyi na bbanga ly’alina kumala mu kkampuni’, omu ku baddereeva ataayagadde kwatuukiriza mannya bwe yagambye.
Baddereeva okwemulugunya kuno baakukoleddea mu lukiiko olwatudde e Kyambogo mu Kampala ku Mmande nga lwategekedddwa ekitongole kya TLB n’ekigendererwa ky’okulwanyisa obubenje ku nguudo.
Lwetabiddwaamu poliisi y’ebidduka, aba yinsuwa za mmotoka ssaako ekitongole ky’omusolo ekya URA.
Winstone Katushabe, omuwandiisi wa TLB yalabudde baddereeva naddala abavuga bbaasi eziva n’okudda mu mawanga ag’omuliraano nti balina kubeera babiri mu bbaasi nga bavuga mu mpalo wabula kino tekigobererwa ekivaako okukoowa n’okwebakira ku siteringi n’ekiddirira kukola bubenje.
Ebizibu bya baddereeva
- Basasulwa omusaala mutono okusinziira ku mulimu gwe bakola omuli okuvuga bbaasi okuva ku makya okutuuka akawungeezi.
- Bannannyini bbaasi tebabawa budde bumala kuwummula ekibaviirako okwebakira mu kkubo.
- Aba tulafiki ku nguudo babayisaamu amaaso n’okubakwatira ensonga ezitaliimu. l Obutasiimibwa bakozesa naddala abo abavugidde bbaasi ekiseera ekiwanvu ne watabaawo kibaweebwa ng’akasiimo.
- Okubaggyako bbaagi ezibakkiriza okuvuga bbaasi nga tebasoose kubawuliriza ssinga bbaasi eba ekoze akabenje.
- Baddereeva ba bbaasi baagala ebibiina ebibagatta omuli ekya United Bus Drivers Association (UBDA) n’ekya Uganda Bus drivers and Allied Association (UBDAA) n’ebirala bigattibwe muveemu ekibiina kimu mwe basobola okuyisa eddoboozi eryawamu.
Yunus Kiggundu, ssentebe w’ekibiina kya UBDA yagambye nti, gavumenti okutandika okuwuliriza ensonga za baddereeva kigenda kwongera okukendeeza obubenje ku nguudo kuba ebimu ku bivaako obubenje bigenda kugonjoolwa.
“Ddereeva tasobola kuvuga bulungi bbaasi ng’ali mu birowoozo olw’ebizibu by’aba alese awaka okugeza ng’abaana be babagobye fiizi, obutalekaayo mmere n’ebirala. Kyokka ono afuna emitwalo 15 y’ali mu kuvuga bbaasi ey’obukadde 300!’
Ebikwata ku bbaasi mu ggwanga
Okusinziira ku kitongole kya TLB:
1 Bbaasi 1,000 ze zirina layisinsi.
2 Zikolera wano mu Uganda n’amawanga ag’omuliraano okuli Kenya, Uganda, Tanzania , DR Congo, South Sudan, Rwanda ne Burundi.
3 Baddereeva ba bbaasi abakkirizibwa mu mateeka basoba mu 1500.
Baddereeva bye baagala gavumenti ebakolere
- Minisitule y’emirimu wamu n’ekitongole kya TLB basseewo ekkomo ku misaala egirina okutandikirwako mu kusasula baddeereeva.
- Oluvannyuma lw’okukola akabenje, poliisi esooke kukola kunoonyereza okumala ku kiki kwe kaavudde nga tennaggya bbaagi ku ddereeva, kuba olumu abakozesa oluguudo abalala be baba mu nsobi.
- Okufuna okutendekebwa ku bikwata ku nguudo okuva mu bakugu mu gavumenti, buli luvannyuma lw’ekiseera ekigere.
- Okwanguyizibwa okuweebwa ebbaluwa ezibakakasa ku mirimu ssaako n’ezo ezibakkiriza okuguvaako.
- TLB okubafunira bannamateeka okusooka okutunula mu ndagaano zaabwe nga tebannazissaako mikono.


text:
AKAKIIKO ka gavumenti akavunaanyizibwa ku byobulamu, katandise okwekenneenya empapula ez’eddwaaliro ez’omubaka Betty Nambooze Bakireke okusalawo oba gavumenti esasulira obujjanjabi bwe e South Afrika.
Nambooze akutte wiiki eyookusatu ng’olumbe olutannategeerekeka lumukubye wansi okuva June 11, 2006, lwe baamuyooyayoola okuva e Seeta mu kifo we yali ne mikwano gye nga banywamu n’aweebwa ekitanda mu ddwaaliro lya Mukono Church of Uganda.
Mu ddwaaliro e Mukono, Nambooze yamala ku kitanda wiiki nnamba ng’abasawo banoonya obulwadde obumuluma kyokka nga tebabulaba kwe kumusindikako ne mu kifo mu Kampala ekiyitibwa Imaging center, okumwekebejja ebitundu bye eby’omunda mu lubuto okukakasa awava obulwadde.
Ku Lwokutaano lwa wiiki ewedde, ng’alaba embeera yeeyongera kuba mbi, Nambooze yawandiikidde Sipiika wa Palamenti Rebecca Kadaga ng’asaba Palamenti emusasulire ensimbi z’obujjanjabi e South Afrika gy’ayagala abakugu bamwekenneenye bulungi okuzuula obulwadde si kulwa afiira mu by’okusaaga.
Omwogezi wa Palamenti, Chris Obore yategeezezza eggulo nti ebbulawa ya Nambooze, olwatuuse ewa Sipiika nasindikibwa mu kakiiko akayitibwa Uganda Medical Board, kubanga ke kalina obuyinza okusalawo oba omubaka yenna ayongerwayo ebweru okujjanjabibwa.
“Palamenti erina ensimbi zonna ezeetaagisa okujjanjaba ababaka baayo munda n’ebweru w’eggwanga wabula balina kumala kufuna lukusa olwa Uganda Medical Board,” Obore bwe yategeezezza.
Mikwano gya Nambooze gyategeezezza nti beetaaga obukadde nga 100 okumutwala e South Afrika okwekebejjebwa abakugu mu byuma eby’omulembe ebitali mu Uganda.
Ng’oggyeeko okusasulira obujjanjabi, yeetaaga ne tikiti y’ennyonnyi ne bba Bakireke wamu n’ensimbi ez’okukozesa ebbanga ly’anaamala e South Afrika Loodi Meeya Erias Lukwago, eyakyaliddeko Nambooze awaka e Mukono, yategeezezza nti enteekateeka zikolebwa okulaba nga Nambooze agenda e South Afrika mu wiiki eno ng’embeera ye tennasajjuka.
OBULWADDE BULI KU KATAAGO
Nambooze okutuusa okusalawo okuwandiikira Palamenti, yamaze kutegeezebwa abamu ku basawo abaamukebedde nti obubonero bw’obulwadde bwe bulaga nti akataago ke kayinza okubaako ekikyamu.
Akataago kye kitundu ekyokubiri ekiriraanye ekibumba n’akalulwe nga ka mugaso mu lubuto kubanga ke kasengejja ssukaali era kavaamu amazzi ageeyambisibwa ebyenda mu kugoyaagoya emmere g’okugiggyamu ebiriisa omubiri.
Emikutu gya yintaneeti egyogera ku bulwadde buno giraga nti butera kuva ku bintu eby’enjawulo okuli okunywa omwenge, obutwa, kkansa n’ebirala.
Nambooze yaweereddwa amagezi okugenda mangu mu basawo abakungu ebweru beekebejje akataago n’ebitundu bye ebyomunda okuzuula awali obuzibu, obulwadde bwe bubaamu bujjajjabwe mangu nga bwe gwali mu 2009, bwe yatwalibwa mu ddwaaliro lya Flora Hospital mu Johannesburg.


text:
OMUKUNGU wa Amerika, Richard Nelson asabye gavumenti ya Uganda okwongera ku mutemwa gw'ensimbi z'eteeka mu nteekateeka y'okulwanyisa omusujja gw'ensiri kubanga abantu okufa obulwadde buno kisaana kikome mu kyasa kino.
Okuva enteekateeka ya United States President's Malaria Initiative (PMI) lwe yatandika mu Uganda emyaka 15 egiyise, omuwendo gw'abaana abafa nga baakazaalibwa gusse okutuuka ku bitundu 53 ku 100. Mu engeri yeemu n'omuwendo gw'abaana abafa omusujja gw'ensiri abali wansi w'emyaka etaano gukendedde ebitundu 75 ku 100.
Bino Nelson yabifulumizza mu kukuza olunaku lw'omusujja gw'ensiri mu nsi yonna n'ategeeza nti obuyambi Amerika bw'ewa Uganda ebuyisa mu kitongole kyayo kya USAID.
Ekitongole kya USAID obuyambi buno kibuwa Uganda nga kiyita mu kitongole ekirwanyisa endwadde ekya U.S. Centers for Disease Control and Prevention (CDC) nga bakolagana ne minisitule y'ebyobulamu mu Uganda.
Nelson yagambye nti ezimu ku nteekateeka z'okulwanyisa omusujja mulimu okufuuyira era kino ku mutendera ogusooka bakikoze mu disitulikiti okuli: Bugiri, Namutumba, Kibuku, Butaleja, Pallisa, Butebo, Budaka, ne Tororo mu kitundu kya Busoga, Bugwere, ne Bukedi.
Omutendera ogwokubiri ogutandise olwaleero (April 26) mu disitulikiti okuli; Amolatar, Dokolo, Lira, Kaberamaido, Kalaki, ne Serere mu bitundu bya Teso ne Lango.


text:
Olwali
Katemba
Ali Mivule
July 1st, 2013
Katemba taggwa mu nsi muno.
Mu ggwanga lya America, kkampuni emu ekoze ekipipa bya kasasiro mu kifanaanyi ky’okusajja ng’ayambadde engoye ez’omulembe
Kkampuni eno ekoze engoye endala z’etadde ku bud dole era nga kino kisanyukirizza ddala abantu.
Abamu ku bantu abalabye ku bipipa bino bagamba nti basoose kulowooza nti walwo omusajja abadde alaalidde u kipipa kyokka kibaweddeko okusanga nga ddole eyambadde engoye z’ebeeyi y’elimu
Yye eyakoze omulimu guno agamba nti musanyufu nti engoye ze zisobodde okusasamaza abantu


text:
ABATUUZE ku kyalo Kabumbi e Nansana mu Wakiso beekozeemu omulimu ne batwala mutuuze munnaabwe ku poliisi nga bamulumiriza okubawemula n’okwambala enkunamyo ne yeesittaza abaana baabwe.
Kyokka ne Sarah Najjuma eyawawaabiddwa olwatuuse ku poliisi n’abakuba akakule n’okubakudaalira.
‘‘Bannyabo mulwanye okunnemesa obulamu naye muswadde. Kye mulina okumanya nti obulungi kwefaako era mmwe abeesuliddeyo ogwa nnagamba mujja kudiba nnyo’’.
Yabajereze obuteefaako olwo basajja baabwe ne bamwegomba ekibanyiiza ne basalwo okumuggulako olutalo n’okumuwaayiriza.
Omuserikale wa poliisi, James Opolot yabalagidde bakole ekiwandiiko buli omu kye yataddeko omukono nga kiraga nga buli omu bw’atagenda kuddayo kulumba munne kyokka n’alabula Najjuma okukomya okuwemula abantu n’okwambala enkunamyo okwonoona abaana abato n’okuvumaganya ekitiibwa ky’abakyala.


text:
EJJOOGO Barcelona ly'ebadde eyolesa mu mpaka za Copa del Rey, Valencia yalimazeewo bwe yagikubye ggoolo 2-1 ku fayinolo eyazannyiddwa ku Lwomukaaga.
Aba CAF nga ky’ekibiina ekiddukanya omupiira mu Africa basiimye entegeka za FUFA ekulemberwa Ying. Moses Magogo naddala mu kujjumbira okusasaanya enjuri...
EBIKONDE katono binyooke mu mupiira wakati wa Bright Stars FC ne Express FC abazannyi bwe bagwananye mu malaka nga oluvanyuma lwa Andrew Kaggwa okuzannyisa...
Bakyampiyoni ba liigi ya Basketball abakyala omwaka oguwedde JKL Lady Dolphins batandikidde we baakoma sizoni ewedde okufutiza bannaabwe ne sizoni eno...
Ogwa Seeta High Green ne Seroma guggweredde mu ssaala-Baguyombeddemu n’okwesongamu ennwe
TTIIMU ya Kampala International University (KIU) emenyewo likodi ya Kyambogo University ey’emipiira 15 nga tekubwa mu Pepsi University League bw’egikatidde...
OMUTENDESI wa URA FC mu Star Times Uganda Premier League Sam Ssimbwa ateeredde FUFA akaka nga bw’emusimbira ekkuuli okulaba ng’erinnya lye littattanibwa...
MINISITA w’ebyenjigiriza n’emizannyo, Janet Museveni akwasizza FUFA bbaasi ya Cranes kapyata eyabasuubizibwa Pulezidenti Museveni ku ntandikwa ya 2018...
MINISITA w’ebyenjigiriza n’emizannyo Janet Museveni akwasizza FUFA bbaasi ya Cranes kapyata eyabasuubizibwa Pulezidenti Museveni ku ntandikwa ya 2018 n'abakuutira...
TTIIMU ya UCU Doves etandisizza na lyanyi omulundi gwayo ogusoose mu myaka 38 egy’empaka za African Club Volleyball Championship bw’ewuttudde eya Rwanda...


text:
Amawulire
Eyafiirwa Omwana ayagala kuliyirirwa
Ivan Ssenabulya
April 19th, 2021
Bya Ruth Anderah,
Maama eyafiirwa omwana owemyaka 15 mu kwekalakaasa okwaliwo mu mwezi ogwa 11 omwaka oguwedde, abawagizi ba Senkagale wekibiina kya NUP bwebeyiwa kunguudo nga bawakanya okukwatibwa kwomuntu wabwe mu disitulikiti eye luuka gye yali agenze okunonya akalulu, adukidde mu kkooti nga ayagala kuliyirirwa.
Hajara Nakitto agamba nti yafiirwa omwana Amos Ssegawa gweyali asuubira ebingi kuba yali mwana mugezi nyo.
Nakitto okuyita mu bannamateekabe aba Kiiza Mugisha and company advocates awabidde gavt olwa basirikale baayo okukuba omwanawe essasi eryamutta
Ssegawa yafa nga yakatusibwa mu ddwaliro e Mengo ku Doctor’s clinic.


text:
Omutwe Gw'omuntu Guzuuliddwa mu Nju
RPC wa masserengeta ga Kampala Sirajje Bakaleke attegezezza nga bwebagudde ku musaja amanye ge gasirikiddwa nga mutuuze w’e Kabale Katabi ababiri nga alina omutwe gw’o muntu e kabala mu Nyumba ye nga agukukusa okugutwala awatanaba kutegerekeka.
Bakabaleke okwogera bino yabadde ku muzikiti salompasi ogw’omu kabuga ko ku Baita ababiri mu Town council y’e Katabi bweyabadde mu kusaala kutuba nategeza nga abantu abali emabega wettemu lino eribadde likutte akati abantu bwebabamanyi bwatyo nabasaba okubawa amawulire agekukusa ku ttemu.


text:
2 Ebyomumirembe
Essuula 25
Amaziya yali yaakamaze emyaka amakumi abiri mu etaano bwe yatanula okufuga; n'afugira emyaka amakumi abiri mu mwenda mu Yerusaalemi: n'erinnya lya nnyina lyali Yekoyadaani ow'e Yerusaalemi.
2 N'akola ebyo ebyali mu maaso ga Mukama ebigolokofu, naye si na mutima ogwatuukirira.
3 Awo olwatuuka obwakabaka bwe bwanywezebwa gy'ali, n'alyoka atta abaddu be abatta kabaka kitaawe.
4 Naye n'atatta baana baabwe, naye n'akola ng'ekyo bwe kiri ekyawandiikibwa mu mateeka ag'omu kitabo kya Musa nga Mukama bwe yalagira nti Kitaabwe talangibwanga gwa baana be okumutta, so n'abaana tebalangibwanga gwa bakitaabwe okubatta; naye buli muntu alangibwenga okwonoona kwe ye okumutta.
5 Era nate Amaziya n'akuŋŋaanya Yuda, n'abateekateeka ng'ennyumba za bakitaabwe bwe zaali nga batwalibwa abaami b'enkumi n'abaami b'ebikumi, Yuda yenna ne Benyamini: n'ababala abaakamaze emyaka amakumu abiri n'okukirawo, n'abalaba nga basajja abalonde obusiriivu busatu, abaayinza okutabaala, abaayinza okukwata effumu n'engabo.
6 Era n'agulirira abasajja ab'amaanyi abazira kasiriivu ng'abaggya mu Isiraeii, olwa talanta eza ffeeza kikumi.
7 Naye ne wajja gy'ali omusajja wa Katonda ng'ayogera nti Ggwe kabaka, eggye lya Isiraeri lireme okugenda naawe; kubanga Mukama taliwamu ne Isiraeri, tali wamu n'abaana bonna aba Efulayimu.
8 Naye bw'onooyagala okugenda, kola eby'obuzira, beera n'amaanyi olw'olutalo: Katonda alikumegga mu maaso g'abalabe; kubanga Katonda alina obuyinza okuyamba n'okumegga.
9 Awo Amaziya n'agamba omusajja wa Katonda nti Naye tunaakola tutya olwa talanta ekikumi ze mmaze okuwa eggye lya Isiraeri? Omusajja wa Katonda n'addamu nti Mukama ayinza okukuwa ebisinga ennyo ebyo.
10 Awo Amaziya n'abaawulamu, eggye eryali lizze gy'ali nga livudde mu Efulayimu, okuddayo ewaabwe: obusungu bwabwe kyebwava bubuubuuka ennyo eri Yuda, ne baddayo ewaabwe nga baliko ekiruyi kingi.
11 Awo Amaziya n'aguma omwoyo n'atabaaza abantu be n'agenda mu kiwonvu eky'omunnyo n'atta ku baana ab'oku Seyiri kakumi.
12 Abaana ba Yuda ne bawamba ne batwala kakumi abalala, ne babaleeta waggulu ku lwazi, ne babasuula wansi okuva ku bbanga ly'olwazi, n'okumenyeka ne bamenyeka.
13 Naye abasajja ab'omu ggye Amaziya lye yazzaayo baleme okutabaala naye, ne bagwa ku bibuga bya Yuda okuva e Samaliya okutuuka e Besukolooni, ne battamu enkumi ssatu, ne banyaga omunyago mungi.
14 Awo olwatuuka Amaziya bwe yakomawo ng'asse Abaedomu, n'aleeta bakatonda b'abaana ab'oku Seyiri, n'abasimba okuba bakatonda be, n'avuunama mu maaso gaabwe n'abootereza obubaane.
15 Obusungu bwa Mukama kyebwava bubuubuuka ku Amaziya, n'amutumira nnabbi n'amugamba nti Wagenderanga ki eri bakatonda b'abantu abataawonya bantu baabwe bo mu mukono gwo?
16 Awo olwatuuka bwe yali ng'ayogera naye kabaka n'amugamba nti Twali tukuyingizizza ggwe mu bateesa ne kabaka? lekera awo; wandikubiddwa lwa ki? Awo nnabbi n'alekera awo n'ayogera nti Mmanyi nga Katonda amaliridde okukuzikiriza kubanga wakola ekyo n'otowulira kuteesa kwange.
17 Awo Amaziya, kabaka wa Yuda, n'ateesa ebigambo n'atumira Yowaasi mutabani wa Yekoyakaazi mutabani wa Yeeku kabaka wa Isiraeri ng'ayogera nti Jjangu tulabagane n'amaaso.
18 Awo Yowaasi kabaka wa Isiraeri n'atumira Amaziya kabaka wa Yuda ng'ayogera nti Omwennyango ogwali ku Lebanooni gwatumira omuvule ogwali ku Lebanooni nga gwogera nti Wa muwala wo mutabani wange amufumbirwe: awo ensolo ey'omu nsiko eyali ku Lebanooni n'eyitawo n'erinnyirira omwennyango.
19 Oyogera nti Laba, okubye Edomu; n'omutima gwo gukugulumizizza okwenyumiriza: obeere nno eka; lwaki okweyingiza mu bitali bibyo n'ofiirwa, n'ogwa, ggwe ne Yuda wamu naawe?
20 Naye Amaziya n'atakkiriza kuwulira; kubanga kyava eri Katonda abagabule mu mukono gw'abalabe baabwe, kubanga baanoonyanga bakatonda ba Edomu.
21 Awo Yowaasi kabaka wa Isiraeri n'atabaala; ye ne Amaziya kabaka wa Yuda ne balabaganira n'amaaso e Besusemesi ekya Yuda.
22 Yuda n'agobebwa mu so ga Isiraeri; ne baddukira buli muntu mu weema ye.
23 Awo Yekoyaasi kabaka wa Isiraeri n'awambira Amaziya kabaka wa Yuda mutabani wa Yowaasi mutabani wa Yekoyakaazi e Besusemesi, n'amuleeta e Yerusaalemi n'amenyaamenya bbugwe wa Yerusaalemi okuva ku mulyango gwa Efulayimu okutuuka ku mulyango ogw'oku nsonda, emikono ebikumi bina.
24 N'anyaga ezaabu n'effeeza yonna n’ebintu byonna ebyalabika mu nnyumba ya Katonda wamu ne Obededomu, n'eby'obugagga eby'omu nnyumba ya kabaka, era n'emisingo nabo, n'addayo e Samaliya
25 Awo Amaziya mutabani wa Yowaasi kabaka wa Yuda n'awangaala emyaka kkumi n'etaano Yowaasi mutabani wa Yekoyakaazi kabaka wa Isiraeri ng'amaze okafa.
26 Era ebikolwa ebirala byonna ebya Amaziya, ebyasooka n'ebyamalirvvako, laba, tebyawandiikibwa mu kitabo kya bassekabaka ba Yuda ne Isiraeri?
27 Era okuva mu biro Amaziya lwe yakyuka obutagoberera Mukama ne bamwekobaana mu Yerusaalemi; n'addukira e Lakisi naye ne batuma e Lakisi okumugoberera ne bamuttira eyo.
28 Ne bamuleetera ku mbalaasi, ne bamuziika wamu ne bajjajjaabe mu kibuga kya Yuda.


text:
Kanyamunyu Atabudde Abanene Ba FDC
Omulamuzi wa kkooti enkulu egobye okusaba kwa Matthew Kanyamunyu ne banne okwokweyimirirwa nga agamba bano talina bukakafu nti banaasobola okudda mu kkooti nebatagumaza mbiro.
Omulamuzi agambye nti bano ekisooka tebalina maka ga ngalakkalira webasimbuka mu kkyo nti bapangisa ate n’abamu ku bantu bebaleese okubeeyimirira mu Uganda babeeramu bbalirirwe.
Omu ku babadde beeyimiridde abantu bano ye muka munna FDC Rtd. Kizza Besigye Kifefe, Winnie Byanyima. Ono nno okulabibako kwe mu kko n’emisana kwasoose kuyingira maziga ga banganda za akena agambibwa okuttibwa Kanyamunyu.


text:
Kitegeeza ki okukkiriza Yesu ng'Omulokozi wo?
Ekibuuzo: Kitegeeza ki okukkiriza Yesu ng'Omulokozi wo?
Okuddamu: Wakkiriza Yesu ng'Omulokozi wo? Okutegeera ensonga eno bulungi, olina okusooka okutegeera ebigambo "Yesu Kristu", "owuwo", "omulokozi".
Yesu Kristu Yaani? Abantu abamu bakkiriza Yesu okuba omuntu omulungi, omusomesa owamanyi, oba nnabbi wa Katonda. Bino bintu bikulu ku Yesu, naye sibyebyokka ebitegeeza ddala ki kyali. Bayibuli etugamba nti Yesu Katonda ayambadde omubiri, Katonda ali mu kikula ky'omuntu.(Laba Yokaana 1:1,14) Katonda Yaggya kunsi okutuwoonya, okutusonyiwa, n'okutufiirira. Yesu Kristu Katonda, Omutonzi, Kamala byonna. Wakkiriza yesu ono?
Omulokozi Kyekki? Era lwaki twetaaga omulokozi? Bayibuli etugamba nti fenna twayonona; tukoze bikolwa ebibi( Abaruumi 3:10-18) Olw'ensonga eyo y'okwonona kwaffe, tusaanira busungu bwa Katonda n'omusango. Ekibonerezo kyoka kyetugwana kya lubeerera oba mirembe gyonna olw'okwonoona eri Katonda aberera emirembe gyonna.( Abaruumi 6:23; Okubukkulirwa 20:11-15). Y'ensonga lwaki twetaaga omulookozi.
Yesu yajja kunsi naffa mu kifo kyaffe. Okuffa kwa Yesu gwe mutango ogutakoma ogw'ebibi byafe. (2 Bakolinso 5:21). Yesu Yaffa okusasula omutango ogw'ebibi byafe. Yesu yasasula omuwendo ffe tuleme kusasula. Okuzuukira kwa Yesu okuva mu Baffu kwalaga nti okufa kwe kwali kumala okusasula omutango ogw'ebibi byaffe. Y'ensonga lwaki Yesu yyekka ye Mulokozi.
Yesu Mulokoziiwo? Abantu abamu balaba Obulokole ng'okugenda ku Kyaaki, okutuukiiriza obulombolombo obumu era/oba nobutakola bibi ebimu. Obwo ssi bwebulokole. Obulokole obutuufu kwekuba n'enkolagana gwe ng'omuntu, ne Yesu. Okukkiriza Yesu ng'omulokozi wwo kitegeeza kuteeka kukiriza kwo n'obwesigge bwo mu yye.Teri alokoka olwokukkiriza kwa balala. Tewali asonyiyibwa olwokukola kino oba kiri. Engeri emu yokka gyetulokoka kwekukkiriza Yesu okubeera Omulokozi, nga tukkiririza mu kuffa ng'omutango ogw'ebibi byaffe , n'okuzuukira kwe ng'ekitunyweeza era okutukakassa obulamu obutaggwawo.(Yokaana 3:16). Yesu Mulokoziiwo?
Bwoba ng'oyagala kukkiriza Yesu Kristu ng'Omulokozi wo ofune okusonyiyibwa okuva eri Katonda, Osobola okusaba esaala eno. Jjukira , okusaba esaala eno oba esaala endala yonna, tesobola ku kulokola. Kuteeka Kukkiriza mu Krsitu kwoka, kwekusobola okukulokola okuva mu kibi. Eno essala mubimpimpi ngeri yakwoleesa kukkiririza kwo mu Katonda, no okumwebaza olw'obulokozi." Katonda, nkimanyi nga nyononye gwe era nga nsaniira kibonerezo. Naye Yesu Kristu yatwala ekibonerezo ekyo kyensaana nsobore okusonyiyibwa okuyita mu kukiriza mu yye. Nteeka okukkiriza mu ggwe kulw'obulokozi. Webale olw'ekisakyo ekirungi, nokusonyiyibwa – ekirabo eky'obulamu obutaggwawo. Amiina!"
Gwe okusalawo okukiriza Kristo kuvudde ku byosomye wano? Oba Kyekyo, nyiga wano "Nzikiriza Kristo leero" ku peesa wansi.
English
Kitegeeza ki okukkiriza Yesu ng'Omulokozi wo?


text:
Yasangiddwa ku poliisi y’e Njeru ng’agguddwaako omusango gw’okukuba Alex Kirumira omutegesi w’ebivvulu era maneja wa LM Events.
Kirumira yategeezezza nga bwe yapatana Taata Sam okumutambuza mu bivvulu eby’enjawulo nga buli kivvulu alina okumuwa emitwalo 50 wabula ebivvulu ebimu talabiseeko ku siteegi ng’awamu agamba nti abantu batono.
Kigambibwa nti Kirumira bwe yagambye ku Taata Sam kwe kuyomba n’amukuba empi.
Yamugguddeko omusango ku fayiro nnamba SDREF 04/08/05/2018.
Taata Sam yeegaanyi n’agamba nti Kirumira abadde amulanga ku bivvulu nga tebakkaanyizza, obutamusasula n’okumutiisa okumukolako obulabe ng’omusango guli ku fayiro nnamba SDREF 49/08/05/2018.


text:
•Omubaka Kanyike agumizza Buganda:
Tugenda kukunga ebitundu ebirala bituwagire ku nsonga ya Mayiro.
Omubaka wa Palamenti akiikirira Bukoto East, Evans Kanyike ategeezezza nti bagenda kukunga abantu okuva mu bitundu by’eggwanga ebirala okubawagira ku nsonga ya mayiro okusigala singa gavumenti eremerako neyagala okuliggyawo.
Bino Kanyike yabyogeredde ku kyalo Gulama mu kudduukirira abalonzi be n’ensigo za kasooli awamu n’ebijjanjalo ebibalirirwamu obukadde bwa silingi obuwerera ddala 25 okubayamba okwegobako enjala n’okweggya mu bwavu.
Kanyike abantu ba Buganda yabasabye okubeera obumu era bagume kuba bbo nga ababaka abava mu Buganda engabo bagilumisizza mannyo nga nebwekiba kyetaaga kwogereza bannabwe abava mu bwakabaka obulala babeegatteko bagenda kukikola.
Ono yannyonnyodde nga bwebatandise edda okwogerezeganya n’ababaka abalala okusobola okusuuza gavumenti ettaka lya Buganda ne bannansi lyeyagala okutwala kuba kimenya mateeka.
Okusinziira ku Kanyike, amateeka agaliwo mu kiseera kino gamala nga singa buli kitongole kya gavumenti ekikola ku ttaka kituukiriza obuvunaanyizibwa bwakyo emivuyo ku ttaka gisobolera ddala okukendeera.
Ku nsonga y’ensigo eziweereddwayo, Kanyike ategeezezza nti abantu mu kitundu kino babadde bubi kuba byonna byebalina mu sizoni ewedde byafa nga bano abasuubizza n’okubawa ebigimusa awamu ne bomba ezifuuyira okubanguyiza embeera.
Mungeri yemu yasinzidde wano nawabula abavubuka okukomya obwa ssemugayavu nga baagala okusabiriza n’okulindanga okuweebwa naye batandiike okulunda n’okulima kuba mwemuli ssente.
Ye ssentebe wa disitukiti ye Masaka, Andereya Lukyamuzi Batemyetto, yalabudde abatuuze abakyalina emmere obutagyetundako kuba basuubira enjala mu mwezi oguwedde.
Abatuuze basiimye Kanyike olw’okubadduukirira n’ensigo era nebamusuubizza okuzikozesa obulungi. (Bya Betty Namawanda, Masaka – Buddu)


text:
Ekyamateeka Olwokubiri 1 LCB – Deuteronómio 1 OL
Musa Ayogera nga Katonda bw’Anaakulembera Abayisirayiri
1Bino bye bigambo Musa bye yategeeza Abayisirayiri bonna nga bali ku ludda olw’ebuvanjuba w’omugga Yoludaani mu ddungu, mu Alaba okwolekera Sufu, wakati wa Palani ne Toferi, ne Labani, ne Kazerosi ne Dizakabu. 21:2 a Kuv 3:1 b Kbl 13:26; Ma 9:23Waliwo olugendo lwa nnaku kkumi na lumu1:2 Mu biro biri entambula yali ya njawulo okuva e Kolebu1:2 Kolebu Erinnya ly’Olusozi Kolebu eddala ly’Olusozi Sinaayi. okutuuka e Kadesubanea, ng’okutte ekkubo eriyitira ku Lusozi Seyiri.
31:3 a Kbl 33:38 b Ma 4:1-2Awo ku lunaku olw’olubereberye olw’omwezi ogw’ekkumi n’ogumu, mu mwaka ogw’amakumi ana, Musa n’ategeeza abaana ba Isirayiri ebyo byonna Mukama bye yamulagira okubabuulira. 41:4 a Kbl 21:21-26 b Kbl 21:25 c Kbl 21:33-35; Yos 13:12Mu kiseera ekyo Musa yali amaze okuwangula Sikoni kabaka w’Abamoli eyabeeranga mu Kesuboni, ne Ogi kabaka w’e Basani eyabeeranga mu Asutaloosi ne mu Ederei.
5Ku ludda lw’eyo olw’ebuvanjuba olw’omugga Yoludaani, mu nsi ya Mowaabu, Musa n’atandika okulangirira amateeka gano ng’ayogera nti:
61:6 a Kbl 10:13 b Kuv 3:1“Mukama Katonda waffe yatugamba nga tuli ku Kolebu nti, ‘Ebbanga lye mumaze ku lusozi luno limala; 71:7 a Yos 10:40 b Ma 11:24kale musitule mukyuke, mutambule nga mwolekera ensi ey’ensozi ey’Abamoli, ne mu baliraanwa baabwe yonna mu Alaba, mu nsozi, ne mu bisenyi, ne mu Negebu, ne ku lubalama lw’ennyanja, ne mu nsi ya Bakanani n’ey’Abalebanooni, okutuukira ddala ku mugga omunene, Omugga Fulaati. 81:8 Lub 12:7; 15:18; 17:7-8; 26:4; 28:13Mulabe, ensi eyo ngibawadde. Muyingire mwetwalire ensi eyo Mukama Katonda gye yeerayirira okugiwa bajjajjammwe: Ibulayimu, ne Isaaka, ne Yakobo; okugibawa bo n’ezzadde lyabwe eririddawo.’
Okulonda Abakulembeze
91:9 Kuv 18:18“Mu biro ebyo nabagamba nti, ‘Sisobola kubalabirira nzekka bw’omu. 101:10 a Lub 15:5 b Ma 10:22; 28:62Mukama Katonda wammwe abongedde nnyo obungi, ne muwera nnyo; era, laba, kaakano muli ng’emmunyeenye ez’oku ggulu mu bungi bwammwe. 111:11 Lub 22:17; Kuv 32:13Nsaba Mukama Katonda wa bajjajjammwe abongereko obungi emirundi lukumi okusinga nga bwe muli leero, era abawenga omukisa nga bwe yabasuubiza. 12Kale, nze obw’omu nzekka nnaasobola ntya okwetikka omugugu gwammwe ogwo oguzitowa bwe gutyo, n’okubamalirawo ennyombo zammwe? 131:13 Kuv 18:21Kale nno, mwerondemu, mu buli kika kyammwe, ab’amagezi, abategeevu era abalina obumanyirivu nga bassibwamu ekitiibwa, nange nnaabakuza ne mbafuula abakulembeze bammwe.’ 14Nammwe mwanziramu nti, ‘Ekintu ky’otuteeserezza ffe okukola kirungi tukisiima.’
151:15 Kuv 18:25“Bwe ntyo ne nzirira abakulu b’ebika byammwe, nga basajja ba magezi, abalina obumanyirivu, era abassibwamu ekitiibwa, ne mbalonda okubeeranga abakulembeze bammwe; okubanga abafuzi b’enkumi, n’abalala ab’ebikumi, n’abalala ab’amakumi ataano, n’abalala ab’ekkumi, mu bika byammwe byonna. 161:16 a Ma 16:18; Yk 7:24 b Lv 24:22Mu biro ebyo ne nkuutira abaabalamulanga nti, ‘Muwulirizenga ensonga ezinaabaleeterwanga abooluganda, era musalengawo mu bwenkanya wakati w’owooluganda ne munne, era ne wakati we ne munnaggwanga gw’abeera naye. 171:17 a Lv 19:15; Ma 16:19; Nge 24:23; Yak 2:1 b 2By 19:6 c Kuv 18:26Musalenga emisango awatali kyekubiira; abagagga n’abaavu nga mubawuliriza kyenkanyi. Endabika y’omuntu tebatiisanga, kubanga Katonda y’asala emisango gyonna. Bwe wabangawo omusango gwonna omukakanyavu muguleetanga gye ndi, nze nnaaguwuliranga.’ 18Mu biro ebyo ne mbakuutira ebintu byonna bye musaanira okukolanga.”
Alipoota y’Abakessi
191:19 a Ma 8:15; Yer 2:2, 6 b nny 2; Kbl 13:26Awo ne tusitula okuva e Kolebu, ne tuyita mu ddungu eddene ery’entiisa mwenna lye mwalaba, ne tukwata ekkubo eryatutwala mu nsi ey’ensozi ey’Abamoli, nga Mukama Katonda waffe bwe yatulagira; ne tulyoka tutuuka e Kadesubanea. 20Ne mbagamba nti, “Mutuuse mu nsi ey’ensozi ey’Abamoli, Mukama Katonda waffe gy’atuwadde. 211:21 Yos 1:6, 9, 18Laba, Mukama Katonda wo akuwadde ensi. Kale, yambuka ogyetwalire nga Mukama Katonda wa bajjajjaabo bwe yakugamba. Totya, so toggwaamu maanyi.”
22Awo mwenna ne mujja gye ndi, ne muŋŋamba nti, “Kirungi tutume abantu basooke okutuukako eyo gye tulaga, bakebere ensi bagyetegereze nga bw’eri; balyoke bakomewo batutegeeze ekkubo lye tusaanira okukwata, n’ebibuga bye tunaggukako.”
231:23 Kbl 13:1-3Ekirowoozo ekyo kyandabikira nga kirungi, ne nkisiima; ne nnonda mu mmwe abasajja kkumi na babiri; nga mu buli kika muvaamu omusajja omu omu. 241:24 Kbl 13:21-25Baasitula ne bambuka mu nsi eyo ey’ensozi, ne batuuka mu kiwonvu Esukoli, ne bakiketta. 251:25 Kbl 13:27Ne banoga ku bibala eby’omu nsi omwo ne babituleetera; ne batutegeeza bwe bati nti, “Ensi Mukama Katonda waffe gy’atuwadde nnungi nnyo.
Okwemulugunya kwa Isirayiri
261:26 Kbl 14:1-4“Naye ate ne mutayambuka, ne mujeemera ekiragiro kya Mukama Katonda wammwe. 271:27 Ma 9:28; Zab 106:25Ne mwemulugunyiriza mu weema zammwe nga mugamba nti, ‘Olwokubanga Mukama tatwagala, yatukyawa, kyeyava atuggya mu nsi y’e Misiri alyoke atuweeyo mu mukono gw’Abamoli batuzikirize. 281:28 a Kbl 13:32 b Kbl 13:33; Ma 9:1-3Wa eyo gye tunaayambuka? Ebigambo bya baganda baffe abaagenda okuketta biyongobezza emitima gyaffe, bwe bagambye nti, Abantu abali eri banene, era bawanvu okutusinga ffe; ebibuga byayo binene nnyo, n’ebigo byabyo biwanvu bituukira ddala waggulu mu bire. Ate ne batabani ba Anaki1:28 Anaki baali batuuze b’omu Kanani, era baayitibwanga gasajja. nabo twabalabayo.’ ” 29Naye ne mbaddamu nti, “Temutekemuka mitima, so temubatya. 301:30 Kuv 14:14; Ma 3:22; Nek 4:20Mukama Katonda wammwe bulijjo abakulembera, ye yennyini agenda kubalwaniriranga, nga bwe yabalwanirira mu Misiri nga mulabira ddala n’amaaso gammwe. 311:31 Ma 32:10-12; Is 46:3-4; 63:9; Kos 11:3; Bik 13:18Era ne mu ddungu walabira ddala nga Mukama Katonda wo bwe yakusitula, nga kitaawe w’omwana bw’asitula mutabani we, n’akuyisa mu lugendo lwonna n’okukutuusa n’akutuusa mu kifo kino.”
321:32 Zab 106:24; Yud 5Newaakubadde ng’ebyo byonna byali bwe bityo, Mukama Katonda wammwe temwamwesiga, 331:33 a Kuv 13:21; Zab 78:14 b Kbl 10:33songa ye, yabakulemberanga mu lugendo lwammwe lwonna, n’empagi ey’omuliro ekiro, n’ekire mu budde obw’emisana, n’okubalaganga ekifo we munaasiisiranga.
341:34 Kbl 14:23, 28-30Mukama bwe yawulira ebigambo byammwe n’asunguwala nnyo, n’alayira nti, 351:35 Zab 95:11“Tewalibaawo n’omu ku bantu bano, ab’omulembe guno omubi, aliraba ku nsi eyo ennungi gye nalayirira okuwa bajjajjammwe, 361:36 Kbl 14:24; Yos 14:9okuggyako Kalebu mutabani wa Yefune. Ye agenda kugiraba, era ndimugabira, awamu n’ezzadde lye, ensi gye yalinnyako ekigere kye; kubanga yagondera Mukama n’omutima gwe gwonna.”
371:37 a Ma 3:26; 4:21 b Kbl 20:12Nange Mukama yansunguwalira ku lwammwe, n’aŋŋamba nti, “Naawe toliyingira mu nsi omwo. 381:38 a Kbl 14:30 b Ma 31:7 c Ma 3:28Wabula omuweereza wo Yoswa mutabani wa Nuuni ye aligiyingiramu. Mumuwagire, kubanga ye alikulembera abaana ba Isirayiri ne basikira ensi eyo. 391:39 a Kbl 14:3 b Is 7:15-16Abaana bammwe abato be mwatiisanga nti bagenda kuwambibwa batwalibwe mu busibe, abaana bammwe abo, abaali batannayawulamu kirungi na kibi, be baliyingira mu nsi eyo. Ndigibawa, ne bagyetwalira ne bagyefunira. 401:40 Kbl 14:25Naye mmwe, musitule mukyuke, mukwate olugendo olw’omu ddungu nga mwolekera Ennyanja Emyufu.”
Isirayiri Awangulwa mu Lutalo
41Ne mulyoka munziramu nti, “Twonoonye eri Mukama. Tujja kwambuka tulwane nga Mukama Katonda waffe bwe yatulagira.” Awo buli musajja ne yeesiba ebyokulwanyisa bye eby’olutalo, nga mulowooza nti kyangu okwambuka mu nsi ey’ensozi.
421:42 Kbl 14:41-43Mukama n’aŋŋamba nti, “Bategeeze nti, ‘Temwambuka kulwana, kubanga sijja kubeera nammwe. Abalabe bammwe bajja kubawangula.’ ”
43Bwe ntyo ne mbagamba, naye ne mutawuliriza, ne mujeemera ekiragiro kya Mukama, ne mujjula amalala ne mwambuka mu nsi ey’ensozi. 441:44 Zab 118:12Awo Abamoli abaabeeranga mu nsi eyo ey’ensozi, ne bavaayo ne babalumba, ne babagoba ng’enjuki bwe zikola, ne babakubira mu Seyiri n’okubatuusiza ddala e Koluma. 45Ne mukomawo, ne mukaabira mu maaso ga Mukama, naye Mukama n’atabawuliriza era ne bye mwamukaabirira n’atabibawa. 461:46 Kbl 20:1; Bal 11:17Bwe mutyo ne musigala e Kadesi, okumala ebbanga eryo lyonna lye mwabeera eyo.
Ordem para deixar Horebe
1Este livro regista as palavras que Moisés comunicou ao povo de Israel, quando estavam acampados no vale de Arabá, no deserto de Moabe, do lado nascente do rio Jordão, em frente de Sufe, entre Parã e Tofel, dum lado, e Labão, Hazerote e Di-Zaabe, do outro. 2-3Estas palavras foram-lhes dirigidas no primeiro dia do décimo primeiro mês, 40 anos após terem deixado o monte Horebe, ainda que sejam apenas 11 dias de viagem a pé, do monte Horebe até Cades-Barneia, indo pelo monte Seir, conforme tudo o que o Senhor tinha confiado a Moisés para lhes transmitir. 4Na altura em que estas palavras foram proferidas, já o rei Siom dos amorreus tinha sido derrotado em Hesbom e o rei Ogue de Basã também já fora vencido em Astarote, perto de Edrei.
5Assim falou Moisés a Israel, expondo toda a Lei que Deus lhe dissera para comunicar ao povo: 6Foi há 40 anos, no monte Horebe, que o Senhor, nosso Deus, nos disse: “Ficaram aqui bastante tempo. 7Agora vão e ocupem as montanhas dos amorreus, o vale de Arabá, os montes, o Negueve e toda a planície costeira de Canaã e do Líbano; toda a área que vai do Mediterrâneo até ao grande rio Eufrates. 8Dou-vos todo este território; possuam-no, pois trata-se da terra que o Senhor prometeu aos vossos antepassados Abraão, Isaque e Jacob, e a todos os seus descendentes.”
Moisés nomeia auxiliares
(Êx 18.13-27)
9Por essa altura, eu disse-vos: “Preciso de ajuda. Vocês são um fardo demasiado grande para eu levar sozinho, 10porque o Senhor, vosso Deus, vos multiplicou como as estrelas. 11Que o Senhor, Deus dos vossos pais, vos multiplique mil vezes ainda e vos abençoe como prometeu! 12Que pode um só homem fazer perante todas as vossas disputas e problemas? 13Escolham alguns homens de cada tribo, que sejam pessoas de bom senso, compreensivas e com experiência de vida, e nomeá-los-ei como vossos chefes.”
14Vocês concordaram. 15Por isso, tomei os homens que selecionaram, alguns de cada tribo, e designei-os para assistentes administrativos, por escalões de mil, cem, cinquenta e dez pessoas, 16para deliberarem quanto às questões que lhes fossem apresentadas, e para prestarem assistência geral em cada dia. Instruí-os para que fossem sempre perfeitamente justos, mesmo com os estrangeiros. 17“Quando tomarem decisões”, disse-lhes, “nunca favoreçam um indivíduo porque é rico, por exemplo. Sejam justos com todos, tanto grandes como pequenos. Não temam o desagrado das pessoas, pois estão a julgar em nome de Deus. Tragam-me algum caso cuja dificuldade vos ultrapasse e eu o resolverei.” 18Aliás, dei-vos outras instruções nessa altura.
Moisés envia espias
(Nm 13.1-33)
19-20Deixámos então o monte Horebe e atravessámos o grande e terrível deserto, tendo finalmente chegado às colinas dos amorreus, para onde o Senhor, nosso Deus, nos tinha dirigido. Estávamos em Cades-Barneia e eu disse ao povo: 21“O Senhor Deus deu-nos esta terra. Vão e conquistem-na. Nada receiem e não duvidem!”
22Mas vocês replicaram: “Primeiramente, enviemos espias para descobrirem o melhor caminho para lá entrar e para escolherem as cidades que devemos capturar primeiro.”
23Isto pareceu-nos uma boa ideia. Por isso, escolhi doze espias, um de cada tribo. 24Eles atravessaram as colinas e vieram até ao vale de Escol, 25tendo regressado com amostras dos frutos da terra. Bastava vê-los para nos convencermos de que se tratava, na verdade, de uma ótima terra, essa que o Senhor, nosso Deus, nos dera!
Rebelião contra o Senhor
(Nm 14.1-45)
26Contudo, recusaram-se a ir conquistá-la e rebelaram-se contra a ordem do Senhor, vosso Deus. 27Lamentaram-se e murmuraram nas vossas tendas: “O Senhor deve odiar-nos, trazendo-nos do Egito até aqui, para sermos assassinados por estes amorreus. 28Porque é que precisamos de ir para lá? Os nossos irmãos que foram observar a terra aterrorizaram-nos com o seu relato; dizem que o povo da terra é forte e de alta estatura e que tem cidades fortificadas com muralhas altíssimas até ao céu! Até viram lá gigantes descendentes de Anaque!”1.28 Os descendentes de Anaque, ou anaquins, representam os antigos habitantes da terra hoje pertencente ao território de Israel.
29E disse-vos: “Não estejam com medo! 30O Senhor Deus é o vosso chefe e lutará em vosso favor com o seu poder divino, tal como no Egito. 31Sabem como o Senhor, vosso Deus, cuidou de vocês dia após dia, aqui no deserto, e que foi como um pai para cada um!”
32Mas de nada serviu tudo o que vos disse. Recusaram-se a crer no Senhor, vosso Deus, 33que vos tinha conduzido em todos os momentos, selecionando os melhores lugares para acamparem, guiando-vos clara e seguramente por meio duma coluna de fogo durante a noite e duma nuvem durante o dia.
34O Senhor ouviu os vossos lamentos e ficou muito irado. 35Garantiu então que nem uma só pessoa de toda a vossa geração viveria o tempo bastante para poder ver a boa terra que prometera aos vossos antepassados, 36à exceção de Calebe, filho de Jefoné, o qual, pelo facto de ter seguido inteiramente o Senhor, haveria de receber como herança pessoal uma parte da terra em que já tinha penetrado.
37Mesmo comigo, o Senhor também ficou zangado, por vossa causa, e disse-me: “Não entrarás na terra prometida! 38Será antes o teu assistente, Josué, filho de Num, quem lá fará entrar o povo. Anima-o a preparar-se para tomar a liderança. 39A terra será dada às crianças que ainda não distinguem o que é bom do que é mau, das quais agora dizem temer que venham a morrer no deserto. 40Quanto a vocês, voltem para trás e tornem a atravessar o deserto em direção ao mar Vermelho.”
41Então confessaram: “Pecámos! Estamos agora decididos a entrar na terra e a lutar por ela, tal como o Senhor, nosso Deus, nos disse.” Pegaram em armas e pensaram que seria fácil subir à montanha.
42No entanto, o Senhor ordenou-me: “Diz-lhes para não o fazerem, porque não irei com eles; serão vencidos pelos seus inimigos.”
43Comuniquei-vos esse aviso, mas não quiseram ouvir-me. Desobedeceram novamente às ordens do Senhor e insistiram em subir à montanha. 44Os amorreus que lá viviam vieram ao vosso encontro, perseguiram-vos como se fossem um enxame de abelhas e feriram-vos; isto passou-se entre Seir e Horma. 45Regressaram e choraram então perante o Senhor, sem que este, contudo, vos escutasse. 46E assim ficaram naquele sítio, em Cades, durante muito tempo.


text:
Amawulire
Nantaba awangudde emisango 3 egyamugulwako
Ivan Ssenabulya
October 5th, 2021
Bya Ruth Anderah
Omulamuzi wa kooti enkulu e Mukono agobye omusango ogwokusattu, egyali gyaggulwa ku mubaka omukyala owa disitulikiti ye Kayunga Aidah Nantaba.
Omulamuzi Olive Kazarwe Mukwaya alagidde eyawaaba Harriet Nakawunde okusasula ebisale eri Nantaba byasasanyizza mu musango guno.
Nakawunde yawawabira Nantaba ngamulumiriza okumenya amateeka gebyokulonda, era abadde alumiriza nti waliwo bus 17 ezaali zikubyeko abantu, abaletebwa mu kitundu wabulanga tebamanyiddwa.
Ebirala, abadde agamba nti yagulirira abalonzi nebirala.
Omulamuzi Olive Kazaarwe Mukwaya agobye omusango guno nagamba nti eyawaaba yalemereddwa okuleeta obujulizi pobumatiza.
Agambye nti Nantaba talina maateeka gabyakulonda gonna geyamenya.
Abantu 3 bebaali baggula ku Nantaba emisangi okuli ne kansala e Kayunga, nga bawakanya okulondebwa ku nsonga zobuyigirize, okubba akalaulu nokugugulirira abalonzi, wabula gyonna kooti yagigobye.


text:
2 Bassekabaka
Essuula 12
Mu mwaka ogw'omusanvu ogwa Yeeku Yekoyaasi n'atanula okufuga; n'afugira emyaka amakumi ana mu Yerusaalemi: ne nnyina erinnya lye yali Zebbiya ow'e Beeruseba.
2 Yekoyaasi n'akola ebyali mu maaso ga Mukama ebirungi ennaku ze zonna Yekoyaada kabona ze yamuyigirizaamu.
3 Naye ebifo ebigulumivu tebyaggibwawo: abantu nga bakyawaayo ssaddaaka ne bootereza obubaane ku bifo ebigulumivu.
4 Awo Yekoyaasi n'agamba bakabona nti Effeeza zonna ez'ebintu ebitukuzibwa ezireetebwa mu nnyumba ya Mukama, eziyitaŋŋana, effeeza ez'abantu buli muntu z'awandiikirwa, n'effeeza zonna omuntu yenna ze yettula okuleeta mu nnyumba ya Mukama,
5 bakabona bazitwale ewaabwe, buli muntu ng'aziggya ku abo b'amanyi: kale baliziba ebituli by'ennyumba yonna yonna ekituli gye kinaalabikira.
6 Naye olwatuuka mu mwaka ogw'amakumi abiri ogwa kabaka Yekoyaasi bakabona nga tebannaziba bituli bya nnyumba.
7 Awo kabaka Yekoyaasi n'ayita Yekoyaada kabona ne bakabona abalala n'abagamba nti Kiki ekibalobera okuziba ebituli by'ennyumba? kale nno temweyongera kuggya ffeeza ku abo be mumanyi, naye mugisasule olw'ebituli by'ennyumba.
8 Awo bakabona ne bakkiriza obutaggya nate ffeeza ku bantu newakubadde okuziba ebituli by'ennyumba.
9 Naye Yekoyada kabona n'addira ebbweta n'awummula ekituli mu kisaanikizo kyayo, n'agiteeka ku mabbali g'ekyoto ku luuyi olwa ddyo ng'oyingira mu nnyumba ya Mukama: awo bakabona abaakuumanga oluggi ne bateeka omwo effeeza zonna ezaaleetebwanga mu nnyumba ya Mukama.
10 Awo olwatuuka bwe baalaba nga mu bbweta mulimu effeeza nnyingi, omuwandiisi wa kabaka ne kabona asinga obukulu ne bambuka, ne batereka effeeza eyasangibwa mu nnyumba ya Mukama mu nsawo, ne bazibala.
11 Ne bawa effeeza ezaagerebwa mu mikono gy'abo abaakola emirimu abaalabirira ennyumba ya Mukama: ne baziwaayo eri ababazzi n'abazimbi abaakola emirimu gy'ennyumba ya Mukama,
12 n'eri abazimbi b'amayinja n’abatema amayinja n'olw'okugula emiti n'amayinja amabajje okuziba ebituli by'ennyumba ya Mukama, n'olwa byonna ebyajjirira ennyumba okugiddaabiriza.
13 Naye ebikompe ebya ffeeza n'ebisalako ebisiriiza n'ebibya n'amakondeere n'ebintu byonna ebya zaabu oba ebintu ebya ffeeza tebyakolerwa nnyumba ya Mukama n'effeeza ezaaletebwa mu nnyumba ya Mukama:
14 kubanga ezo ne baziwa abo abaakola emirimu, era ne baziddaabirizisa ennyumba ya Mukama.
15 Era tebaabalirira muwendo eri abasajja be baawa effeeza mu mukono gwabwe okubawa abo abaakola emirimu: kubanga baakolanga n'obwesigwa.
16 Effeeza ez'ebiweebwayo olw'omusango n'effeeza ez'ebiweebwayo olw'okwonoona tezaaleetebwa mu nnyumba ya Mukama: zaabanga za bakabona.
17 Awo Kazayeeri kabaka w'e Busuuli n'ayambuka n'alwana ne Gaasi n'akimenya: Kazayeeri n'asimba amaaso ge okwambuka e Yerusaalemi.
18 Awo Yekoyaasi kabaka wa Yuda n'addira ebintu byonna ebyatukuzibwa, Yekosafaati ne Yekolaamu ne Akaziya bajjajjaabe bassekabaka ba Yuda bye baawonga, n'ebintu bye ye ebyatukuzibwa n'ezaabu yonna eyalabika mu by'obugagga eby'omu nnyumba ya Mukama n'eby'omu nnyumba ya kabaka, n'abiweereza Kazayeeri kabaka w'e Busuuli: n'ava ku Yerusaalemi.
19 Era ebikolwa ebirala byonna ebya Yowaasi ne byonna bye yakola tebyawandiikibwa mu kitabo eky'eby'omu mirembe gya bassekabaka ba Yuda?
20 Abaddu be ne bagolokoka ne beekobaana ne battira Yowaasi awali ennyumba ey'e Miiro ku kkubo eriserengeta e Sirra.
21 Kubanga Yozakali mutabani wa Simeyaasi ne Yekozabadi mutabani wa Someri, abaddu be baamufumita n'afa; ne bamuziikira wamu ne bajjajjaabe mu kibuga kya Dawudi: Amaziya mutabani we n'afuga mu kifo kye.


text:
Ssaabasajja Kabaka Ronald Muwenda Mutebi II aweerezza obubaka eri Ekelesia olw’okufiirwa Ssaabasumba Yonah Lwanga eyafiira mu ggwanga lya Buyonaani (Greece) gye buvuddeko gyeyali atwaliddwa okujjanjaba oluvannyuma lw’okutawaanyizibwa ekirwadde kya Kkookolo.
Omutanda obubaka buno abutisse Katikkiro Charles Peter Mayiga abadde yeetabye mu kuziika Ssaabasumba Lwanga ku Eklesia y’Omutukuvu Nicholas e Namung’oona mu ssaza y’e Kyaddondo.
“Obuganda ne Uganda bufiiriddwa munnaddiini abadde omutabaganya w’abannaddiini era ng’assa ekitiibwa mu nzikiriza zonna. Mu buweereza bwe abadde mwetowaze, muvumu era nga mwetegefu ekiseera kyonna okulung’amya n’okuwabula ensonga eziruma oba okunyigiriza abantu ba Katonda.” Obumu ku bubaka bwe busomye.
Omutanda ategeezezza nti Ssaabasumba Lwanga abadde amwebuuzaako era n’asaasira ab’enzikiriza eno kuba ono abadde abakulembedde okumala emyaka 24 miramba.
(Bya Ssemakula John – Namung’oona).


text:
Amawulire
DP bawakanyizza ekiragiro ku masinzizo
Ivan Ssenabulya
September 29th, 2021
Bya Prosy Kisakye
Ab’ekibiina kya DP bagasse ku balala, abasaba nti gavumenti eddemu okwetegereza ebiragiro ebyayisbwa ku masinzizo.
Mu kwogera kwe, wiiki ewedde omukulembeze wegwanga yaggulawo amasinzizo wabula nakugira omuwendo gwabantu abalina okusaba tebatekeddwa kusukka 200.
Wabula kino abamu bakyaniriza ate abalala nebakiwakanya nga bagamba nti omuwendo gwandikyuse okusinziira ku bugazi bwebifo ebisabirwamu
Kati omwogezi wekibiina kya DP Okoler Opio agambye nti biragiro ku masinzizo byetaaga okuddamu okwkenneenya.


text:
Amawulire
Museveni ayise akabondo k’ekibiina kya NRM olwaleero
Ivan Ssenabulya
September 28th, 2021
Bya Prosy Kisakye
Omukulembeze wegwanga, nga ye ssentebbe wekibiina kya NRM ayise akabondo kababaka bekibiina, katuule olwaleero.
Ensisinkano eno egenda kutuula ku kisaawe e Kololo, wabulanga ebigenda okutesebwako tebinamanyika.
Omuwandiisi wakabondo kababaka ba NRM, omubaka Lilian Aber agambye nti omukulembeze wegwanga agenda kwogera gyebali ku nsonga zezenjawulo.
Wabula bwabuziddwa obanga, ekyokujjawo akakalu k akooti ku banatu abavunanibwa emisango eminene kigenda kutesebwako, agambye nti ensonga nnyingi zabayitidde era wakuzanjula.
Kinajjukirwa nti olunnaku lweggulo, wabaddewo okukontana ku nsonga eno wakati womukulembeze wegwanga ne Ssabalamuzi nga yategezezza ng’okugaba bail bwekiri mu ssemateeka wegwanga era ddembe lyabwebange.


text:
Amawulire
Makerere enonyereza ku misango 2 egyobukaba ku baana
Ivan Ssenabulya
October 14th, 2021
Bya Damalie Mukhaye
Abakulu ku ttendekero lye Makerere baliko emisango 2 gyebanonyerezaako, egyokukabawaza abayizi nga gyalopebwa ngettendekero terinaggalwawo omwaka oguwedde.
Abanonyereza, omwaka oguwedde bazuula nti ebikolwa ebyobukaba ebitusibwa ku baana 91% emisango tejiropebwa.
Grace Bantebya, ngono Professor ku Makerere University Schools of Women and Gender Studies agambye nti baatandikawo enkola, okukozesa emitimbagano okuloopa obukaba.
Wabula agambye nti okuva enkola eno, lweyaletebwa baakafuna emisango 2 bakyegenda mu maaso nokunonyereza.
Wabula agambye nti basubira okufuna emisango emirala mu bungi, bwebanaaba baguddewo nga bazeemu okusomesa.
Munheri yeemu, Minisita webyenjigiriza nemizannyo Janet Museveni asabye amasomero gonna namatendekero okussa mu nkola ebiragiro, ebyalabikibwa okukuuma abaana okuva eri ebikolwa ebyobukaba.
Bino byabadde mu bubaka bwe, obwamusomeddwa omukubiriza wa palamenti Jacob Oulanyah ku ttendekero e Makerere, ngagambye nti wabaddewo okweyongera mu bikolwa byobukaba ku masomero.
Bino bibadde mu musomo, ogutudde ogukwata kungeri yokulwanyisaamu obukaba.
Agambye nti buli omu, asaanye okujjukira nti kimenya amateeka okwetaba mu bukaba ku masomero.


text:
ABANENE e Mukono bavuddeyo ne bayingira mu kalulu k’omubaka omukyala agenda okukiikirira Disitulikiti ye Mukono mu lukiiko lwe Ggwanga olukulu.
Bano okuli Minisita omubeezi owa maazzi Ronald Kibuule wamu n’omubaka wa maserengeta ga Mukono Johnson Muyanja Ssenyonga ennaku zino balabibwako nga basabira omu ku beesimbyewo akalulu Mary Margret Nalugo Sekiziyivu nga beesigama ku nsonga ezitali zimu.
Bwe baabadde mu Gombolola ye Mpunge ku mukolo gw’okugaba obugaali Minisita Kibuule saako ne Muyanja awatali kutiiririra muntu yenna baavuddeyo ne basabira Nalugo akalulu nga bagamba nti ye waabwe ddala gwe beesiga era ne basaba n’abawagizi baabwe okumulonda.
Ono avuganya ne munne Margret Nakavubu Bakubi era nga embiranyi eyamaanyi esinga kuba wakati wa bombiriri bano.
Minisita kibuule agamba nti Nalugo gwasinga okulabamu omulamwa mu NRM, ate Hon Muyanja agamba nti engeri Nalugo gyali mulirwana we ku kyalo Kisoga B ekisangibwa mu Town Council ye Ntenjeru Kisoga tayinza kumuvaamu amwetaaga
Bano okuva emabega babadde tebakwatagana na Nakavubu nga bagamba nti tabalabawo, ye Nakavubu kyagamba nti kikyamu abawa ekitiibwa nti naye baagala nnyo okwegulumiza kyatayinza kukkiriza.
Nakavubu bwe yatuukiriddwa yategezezza nti ekyabakulu okuvaayo ne bawagira munne gwavuganya naye tekirina we kimutiisizza mu kalulu akabindabinda ak’omunda mu kibiina, nagamba nti ye atunuulidde balonzi be Mukono kubanga be balina okusalawo.
Bwe yabadde asisinkanye ba kakuyege be okwetoloola Mukono yonna yabasabye okuba abagumu nti kubanga akalulu kayinza okubaamu ebilumira bingi kyokka naabagumya nti byonna babyetegekedde okubyanganga.
Abamu ku bawagizi ba Minisita Kibuule n’omubaka Muyanja baaweze obutakkiriziganya n’abakulembeze baabwe kye babagamba, nga bagamba nti be balina okwesalirawo sso ssi kubalagira kyakukola.
Akalulu k’omubaka omukya anakwatira NRM bendera mu Disitulikiti ye Mukono kalimu Margret Nakavubu Bakubi, Mary Margret Nalugo Sekiziyivu, Sheillah Amaniyo Draville ne Margret Nakabugo.
Do you have a story in your community or an opinion to share with us: Email us at editorial@watchdoguganda.com


text:
Musanyuke, musanyuke, musanyuke mu Mukama, nze nziramu okugamba
Mwenna musanyuke, (wuuno ajja anaatulokola wuuno azze muleke kutya
mmwe) x2
Byonna ebibaluma mubirekere Omukama ajja anabitereeza.
- Kati ndi mugumu nze sikyatya nze anti Omukama Ddunda ge maanyi
Gange, lye ttendo lyange, Mukama bwe bulokofu bwaffe.
Mukowoole Erinnya lye mutendereze by’akoze mu bantu.
Mugambe nti Erinnya lye eryo lya kitiibwa wonna.
- Kati ndi mu kuyimba sikyadaaga. Anti Omukama Ddunda ayinza
Byonna, y’anampa byonna, Mukama ye mugagga w’ebintu
Mutendereze Erinnya lye, mukungirize byakoze mu bantu,
Mugambe nti erinnya eryo lya kitiibwa wonna.
- Laba Obutuufu bwe butujjidde, buubwo obutuufu bwanya mu maaso
Gaffe mu ttwale lyaffe. Mukama ggwe musingi gwaffe,
Mutendereze Erinnya lye, mulaalaase by’akoze mu bantu,
Mugambe nti anaatuwonya emisango gyaffe.
- Kati abamumanyi mmwe timwekweka mwewe Omukama Ddunda lwe lwazi lwammwe ettendo lyammwe. Mukama ye muwanguzi wammwe
Mukowoole Erinnya lye mulaalaase byakoze mu bantu.
Mugambe nti erinnya eryo lya kutendwa wonna.


text:
Ekibiina kya Democratic Party olunaku lwe’ggulo kyalonze obukulembeze obuppya obugenda okuddukannya ekibiina mu district ye Mukono.
Olukiiko olwalondeddwa lukulemberwa mayor we’kibuuga Mukono George Fred Kagimu kati nga ye ssentebe omuggya namyukibwa Badru Lutaaya, Francis Lukyamuzi ye muwandiisi namyukibwa James Kasirivu, Omutaka Kaddu Namutwe ye yalondeddwa ku buwaniika so nga Zirimala Kiggundu ye mwogezi we’kibiina namyukibwa Nkangi Julius Omuliika we Kyaggwe nabalala.
Kinajjukirwa nti ekibiina kya DP mu district ye Mukono kirimu ebiwaayi bibiiri okuli ekikiririza mu mubaka Betty Nambooze Bakireke akikirira ekibuuga Mukono mu lukiiko lwe’ggwanga olukulu wamu nekikiririza mu mayor we’kibuuga kyekimu George Fred Kagimu nga bano mu kalulu agaggwa mu 2016 gwali gubasaza mu kabbu era nga kigambibwa nti omu ye maama wa munne mu byobufuuzi nti naye bafuuna obutakanya wakati mu lugendo era nga kati bali kabbwa na Ngo!
Mu kulonda kuno abava mu nkambi ya Nambooze tebalabiseko era nga nababadde basobodde okujja ku Festino Cite okulonda wekwabadde tebakiriziddwa kuyingira olwensonga ezitalambuludwa bulungi.
Omubaka Betty Nambooze yabadde ssentebe wekibiina kino okutuusa gyo lyabalamu bweyategeza nti tagenda kuddamu kwesimbayo okusoboola okuwa omwagannya abalala.
Ebiwaayi bino bize bigugulana naye nga entabwe evira ddala ku ntiiko mu bukulembeze bwekibiina era nga ekiwaayi kya Nambooze kyagobako ssentebe wekibiina mu ggwanga Norbert Mao obutaddamu kulinnya kigere mu Mukono bwebali bategeka Dp re-union okuzamu ekibiina kyabwe amannyi nga bamuvunana okukuta ne Kagimu okutuuza enkiiko mu Mukono ate nga ssentebe wekibiina ali mu ddwaliro.
Ssentebe omulonde George Fred Kagimu yaweeze okusosowaza okugatta banakibiina ekirabiika nga kyabulukuukamu buli kiseera naye ekibuuzo kiri nti kino kinasobooka kitya nga ssentebe yomu kubakulembera ebiwaayi ebigugulana.
Do you have a story in your community or an opinion to share with us: Email us at editorial@watchdoguganda.com


text:
Amawulire
Red Cross erabudde nti amataba gakweyongera
Ivan Ssenabulya
September 19th, 2021
Bya Benjamin Jumbe
Ekitongole ekiddukirize ekyomusalaba omumyufu, Uganda Red cross bawabudde abantu abali mu bifo ebyobulabe nti babyamuke, banoonye awalala webayinza okubeera.
Abantu anddala abamu mu nsozi nemu bifo ebitera okukosebwa amataba, balagiddwa okuvaayo bagende mube nganda okutuusa embeera lwenaterera.
Bino webijidde ngabakugu balagudde enkuba omugenda okujira amataba nokubumbulukuka kwettaka, mu bitundu byenga ebyenjawulo.
Owmogezi wa Red Cross Irene Nakasiita okuyisa okulabula nga waliwo embuyaga eyakuntidde mu tawuni kanso ye Kakumiro mu gombolola e Kitaihuka nemu bitundu ebirala okuli Namabasa e Mbale nemu disitulikiti ye Kween.
Ono alabudde nti emigga gyandiyongera okubooga.


text:
Nalwewuuba Lyrics – Fred Ssebatta
Basajja bannange abalina awaka abakazi nze nabaawuseeko
Olwokaano olwammwe nsazeewo nduwe ekyanya mu ngeri endala
Bukya nkolerera bakazi mpaawo kye nfunye mpozzi okugobwanga mu nju
Bano ba nalwegalika abaagala okulya ennyingi be babantamizza
Kiruma bannange bwoba ng’olina omukazi gw’olowoolezaamu
Bw’afuuka ekiyigo ekyeyunwa buli asanga ofunda n’omuwuulu
Nkooye n’ekisa ekingi simanyi nze oba Mukama yantonera kya ki!
Nga nakwagadde nkirako aliko emmandwa okugaba lupiiya
Naye amatanta gampedde kanzize ekitone mu drawer yaakyo
Olaba Nalwewuuba yagumye akole ekivve
Mpulira ekimbalagala ku mutima
Obwenzi bw’abakazi bulimu ebiti bingi bye bayiiyayiiya
Bw’osanga akuguse n’ensobi awaka azikola n’omuwumbawumba
N’omuwala Nalwewuuba bwe yasooka atyo okubuna ebikooyi
Mikwano gye ne baŋamba nti alina omwami omulala e Muyenga
Nasooka butakikkiriza nga nkitya nange okujjula etayidde
N’obutambuze tebwekweka kammale okuziga ensolo we ziriira
Nga bw’aba agenda okukola yali alina engeri ye gy’ambuzabuzaamu
Nga n’ekizigo takyesiiga bw’aba ava eno ogenda mu kikuubo
Ng’ebyo bibeera by’amadda akange abalabi mu bifo awenywerwa
Agenda okuyingira ennyumba nga yenna afuuse okuva ku magenda
Era kye kyampa n’amaanyi
Basajja bannange
Era n’okuŋumya omutima nsobole okufuna engeri gye mukwata
N’abakazi abasinga wano
Bwenzi bubeera bwa madda
Ebyo ebisawo bye beetimba mwe bateeka ebinene ogenda okutabaala
Nalwewuuba
Ankeese
Nalwewuuba
Mukama by’agereka sso nali kw’olwo ŋenze na mu lumbe
Omutima ne guŋamba nti eriyo agenda okusosonkola eddya
Olw’okuba ne munnange naye yali akimanyi nti nsuze mu lumbe
Ŋenda okutuuka ku nnyumba nga naye agisibye agenze mu kikeesa
Kko nze bukya alya myungu luno ka naye mukole kyatasuliridde
Kwe kwegayirira Baguma ajje annyambe okunsibira mu nju
Nga ŋumira mu nzikiza ninde omuwala bw’ajja yemasagga
Ŋenda okuwulira ebigere ng’aliko ekirume ekijja kigulumba
Wuuyo asumuludde kkufulu kubamu naawe akazigo akafunda
Amathannyalathe gaagenthe?
Byonna omuwala abiyokya omulenzi
Nze olwo nateredde dda
Ŋumbye nga ngo
Nindiridde bannange bawenjule entimbe okundaga amakudde
Tulyoke twenyige mu kabiga
Wabula basajja bannange nze nina omutima abantu gwe batampa
Ku busungu bwo nga bwe nkulaba omusajja oyo wandimukoze otya?
Nga n’okuwenjula entimbe buli omu obwongo bwamuli ku munne
Kyenva mbasaba obutangwira nti kammale nange okweyalira wansi
Akavuuyo kaali awo buli omu abuuka atomera munne!
Baatuuka n’okumpita omuzimu mu kaseera kano aka kanaayokya ani?
Kale mu kuwanjaga okungi nti oba oli jjiini gira tuteese
N’amasannyalaze agagenze we gaddira okulaba ebintu we bituuse
Ŋenda okubooleka obwanga
Nga bali bwereere!
Nga n’ensonyi zibeetimbye
Abange omutonzi alina amaanyi!
Kyankuba n’entiisa
Nga mutuuze munnange
N’amasannyalaze gannyamba
Singa ebyo bye nvuma oluusi
Nali nsazeewo ate
Bombi bagende bwereere
Bwe nalaba tekinnyambe
Ne mmala galeka Mukama alibasalira
Mpulira ababuuza eyo
Nti kati okozeewo ki?
Mu kifo ky’okkolerera abakazi
Nze abazadde kabalye ebyange
Nze gw’olaba mmala omwaka
Ng’abazadde siridde nabo
Lwe nkyaddeyo mba ku ssaawa
Omukazi y’apima obudde
Nkooye eby’ekitumbaavu
Ng’abangwiranya tebandiiko
Ku bye nkoze obutansiima!
Kati nange bangule nkalubye
Ate sijja kuwola bbanja
Sikandukira bwereere
Gwe asaba jaribu tondeeba
Kanulira muli amaaso
N’abazadde bwe balimbuuza
Nti okulubuse ki otyo?
Ndibaddamu sibeekweka
Nti mbadde eyo gye nzigya emmaali
Ngya banaabira kayaayaana nange
Ndabe nga bwe mutannoonye
Kasita n’ebiti nabyegulira
Wamma kansagalire ebyana ndibawulira
Nalwewuuba
Ankeese
Nalwewuuba


text:
Ekiryo N’omuwafu Lyrics – Herman Basudde
Ebiyita ekiro basajja bannange
Nagudde mu mpaka amatumbi g’obudde
Zaavuddeko oluyombo ne tutaasa ate
Ng’ekiryo n’omuwafu bisimbana amaala
Wamuwafu yasoose kwewozaako nnyo
Nga bwali lwadagada yegolola mu bbanga
Era mu babinywera abalirwayo nnyo
N’asasira ekiryo okwewalulanga kityo
N’akirumiriza obunafu ki bambi
Okubulwa enkizi ekisimba mu bbanga
Ne kirandiranga ku mitula mpozzi
Yakinagguse muwafu n’asussa!
Kiryo ng’akotese omutwe yasoose ati
Nti muwafu oli muswavu ogulumira ennyo otyo
N’obalangako buti obutontogolo!
Ate obukambagga gwe akoma mu bire sorry
Nze ne mbala agasujju namogge gati
Agawoomera abali bagawenja nnyo nnyo
Kale omugejjo gwo gukuyambyemu ki?
Ka neewalule nga njuna bannange
Oli nakyemeza teri ayoya kulima
Sso nze n’alima ekisambu kye antaliza
Lwa nsonga ssibala butontogolo
Nvaako kawedwa w’agasujju munnange
Amangu ago muwafu n’atwagga
Tubataasizza naye gwe oyizeemu ki?
Muve no ku bigambo bw’ofuna essanga
Lya bbeeyi naye eriyo alina gold, eh oh
Bannange ebintu mbiyize nnyo nnyo
N’asiiba mu ssasa ewuwo ebula enkumbi
Ne yeetenda bw’aweesa ennyo okamala
Naye nga by’aweesa abataweesa be bafuna!
Ennyange yajja n’evuma kkapa obuuso
Nti n’obutama bwagisitama era mbi
Ba wansolo teri ayagala kantu ako
N’omuntu akaagala muttira mmese mpozzi
Nnyange yakangaladde nti laba nze wano
Nsiiba mu ggana ery’ente ng’ataano
Tezinkaayanya ne bwe nzirinnya ku nnyindo
Ndi muyonjo ne mu face nnyange nsanyusa
Mwami kkapa naye n’avaamu omwasi
N’agamba nnyange agira ava ku nsi eno
N’asaba amuwe ekibuuzo bw’akitta
Ng’amuviirako ddala taliddira munyega
N’amubuuza nnyange osiiba mu nte gwe
Wanywako ku tuta otukamwa mu nte eyo?
Laba nnyange bw’ajja akanula amaaso
Nga ne langi y’amata ssimwangu wa gimanya
Kkapa n’ajuliza nti ssinywa mata nderuka
Agava mu nte mw’osiiba ng’ogomoka
Gansanga na waka nga ngalamidde awo
Kale omukago n’ente oguggyemu ki?
Nnyange kata anoonye ennywanto ey’ente
Anuuneko ategeere bwe yafiirwa edda
Naye nga n’olumwa lusongovu nnyo nnyo
Anuuna atya ennywanto ekamulwa otuzzi
Y’eyannyonnyola banne nti tusiiba wano
Naye ow’omukago amata agawa ppusi!
Gwe awulira mu kino oyizeemu ki?
Kye werowooza ssi ky’oli munnange eeh
Ebintu bizibu basajja bannange
Nalabye oluyombo olw’okutu n’eriiso
Nga luva ku nnyonyi eyayise mu bbanga
Ku ssaawa nga mukaaga ezoomu ttuntu
Kutu yawulidde ennyonyi mu bbanga
Liiso n’atunulayo okusobola ogiraba
Kko kutu nti eh eh liiso ontyanga
Ssiba giwulira tobadde wa giraba
Liiso n’abigaana nti kutu osaaga
Yogera erangi y’ennyonyi eyiseewo wano
Erangi olina kugibuuza nze
Wadde weetenda okuwulira okamala
Bwe nzibiriza wadde gw’owulira
Kizibu okuŋamba ntino laba ekinnya
Sso ne kyotowulidde nze nsobola okiraba
Okugeza enjuba ngiraba mu bbanga
Kanzibirize ombuulire munnange
Nti mpulira enjuba eri mu ssaawa nga ttaano
Kutu n’akakasa nti akola naye liiso
Bambi y’akola omukira
Oyizeemu ki gwe ampuliriza obwedda?
Linda bakuwaane nti ono asusse
Ojja kwerowooza kyotoli taata
Linda abalala bafuuke minzaani
Liiso yandisinga ku kutu mpozzi
Naye eriyo bwongo ate akira bombiriri
Anti liiso ne bw’alaba okamala
Tategeera ky’alabye bwongo bwatakola oh
Wandikola ekintu okulumya gundi
Ate n’owunzika ng’oyambye muyambye kkiriza!
Ppereketya w’akasana ajja abonyaabonya omuddo
N’aguwotola obukoola gu bambi
Ne gukukkulumira njuba okugwokya atyo
Ne gusaba kire alageko mu bbanga
Yeyaliirewo akole nga manvuuli
Aguwonye ku njuba naye agutta
Kire naatabeera mubi ng’akeera
Nga yeyaliirawo bulungi mu bbanga
Njuba bw’atebuka okulengera omuddo
Nga teri waayisa mmunye kire akutte
Njuba n’asunguwala, awo nnyo nnyo
Omuliro n’ayongeza ku switch
Asaanuuse kire ave mu bbanga
Buwungeere ng’ababirira omuddo
Olubabu olungi ate kire bwacamuka
N’asaanuuka ate n’akola amazzi
Ne muva ekire ky’enkuba yatonnya no
Muddo n’aweweera okufuna amazzi
W’akulukutira kire aggwe mu bbanga
Muddo yali awewedde agimuka atinta
Ng’olwo njuba ne bw’ayaka takyatiisa
Ayamba buyambi okubawa ebbugumu
Bw’owulira ebyo nootova ku nsi eno
Mpozzi ng’obwongo olinamu amazzi
Ntambulidde mu nsi mu luguudo olwo
Ntambuza ennyama ndabye ebikuuno nze Basu!
Kinannyiiza okubabuuliranga bino
Ne mufundikira ng’abamu temuggyemu
Toyagalizanga kibi kugwa wa gundi
Oba okusanyuka munno ng’ajeera
Sseggwanga yatema akakule bannange!
Ng’eggumba lituze nnyinimu ng’alya enva
N’alalira n’akagumba k’enningu
Ng’ate sseggwanga yali awonya empagama
Sseggwanga nnyamba nvumula empagama
Kko sseggwanga ebintu byo obirya omu oti
Olaba n’ekinyeebwa okukiryako wano!
Nga nkibbye wemuluddeko nvaako
Nze ne mpenjanga obuwuka mu ssanja
Gwe n’osolobeza amasavu g’enningu
Nze nakutya tampanga na ku nkejje
Nange ssebo ngirya lwa gindyako awo
Nga yesekera akookolima agenda eyo
Labayo empagama nnyinimu bw’emutta
Abakungubazi ne baba nkumu abajja
Bakaabire ku munnabwe olw’enfa embi
Laba omukungubazi omu abuuza sseggwanga
Nti oli w’ebunaayira eri oba obeera wano?
Kko ye ndi wa wano era nnumiddwa nnyo
Mukama wange okunfaako amangu atyo!
Omukungubazi omulala yateesa ati
Sseggwanga tumulye nnyiniye eka afudde
Ani anamugumya agulumbe muno?
Ka lujumba y’omufu nayo etere edde wano
Singa yavumula nnyinimu sseggwanga
Tebandimukozeemu nva mu budde obwo
Kendeeza ku ttima musajja munnange
Bino basudde bye mulinjulako ng’anfudde eeh
Engero z’owulira ezaagerwa ba jajja
Zirina amakulu mangi ate buli side
Tuzikozesa bubi olumu sso no
Bw’ozitambaala teri lutakwanguyira
Zirindaba olwange ab’ettima olwo lwe lwammwe
Bwekataligirya olwo luwa essuubi
Waggwa ekunta amalindirizi lwe lwammwe
Agaba nga mulalu ate olwo lwa babbi
N’ezikookolima lw’abanyiikivu abafuna
Bbugubbugu aluggambye aba alabula
Kiriba edda lwa bagumiikiriza olwo
Amaanyi tegalya abaduma lwe lwammwe
Abantubalamu magoma lwa maanyi
Lulaga abakubi b’engalo nti ba ffujjo
Abakuba ezizo bw’obakuba enkoona
Osanga be bamu abakuba eza gundi
Akuwaliriza okulinnya bw’oneguka
Bannanfuusi olwammwe lwe luulwo
Gwotonakaddiya luyigiriza nnyo nnyo
Namanyaako ddi nti nfuna embale mu maaso!
Kamukamu abanyiikivu nabo lwammwe
Linda kiggweyo olwo lwa bagayaavu
Obufumbo ssi kunaanya lwa ba namaka
Awasa abuuza ate olwo lwa ba ssemaka
Kale omuntu asomesa okutuuka awo
Nsaana ki bwoba gwe osasulira abakola?
Nsaana nsabirwe Herman ngira nkyassa
Kuba guno omutwe sirina mwereere
Kati omulungi n’omubi manyi oyawula
Nti bwe nkola bwenti ngwa mu kiti nga kino
N’ebintu by’olaba kati ofunye enjawulo
Ekirimu empeke n’ekitaliimu nsa
Kale no baana battu bwe kibeera kityo
Kye mbadde njagala ekindasanya obwedda
Bw’omanya ensobi yo oluusi okyusa
Era bw’omanya ekibi okiyita ebbalama
Nze mbatunuulidde wabula amadda
Atakyuse ndimwatula erinnya
Nammwe bwe mukolanga ng’onaavumula
Omulwadde w’enjoka tonoga lya ntunuka
N’akulabako akatono aba akyadde
Mukkirize okugenda kwange kuno
Nswaswa etayanula ekola engalabi
Muŋambire abatazze nsaaliddwa nnyo
Repeat till fade


text:
Bya Sseviiri Omutabazi
Mukwano gwange omu yambuuza nti lwaki wesiba kubintu ebyo nemuddamu nemugamba nti siffe abesiba kulubaale wabula Lubaale atunonyeza nsonga era bwolowooza nti onamwejjako oba osemberedde okufa; Ye okusamira kyeki??Okusamira kigambo ekitegeeza okukowoola.
Nze mukutegeera okwange okusamira kwekwenyigira mumikolo egisembezza emyoyo egyatabaalwa bajajjaffe abatusooka nga batunonyeza okweyagala awamu nokwesiima. Jjukira bulungi emyoyo Gino babaka bakatonda abatukiriddeSsente nyingi zitokomose mukwagala okuzawula ensonga zalubaale mumpya ezenjawulo bangi nebawunzika nga banjala ngalo ,okwawukana nokusiraana obutadda ngulu.
Abaffe , ki ekileeta kino ngate tubeera tukimanyi nti empewo zezigenda okutuwa emirembe nga abatusooka bwebaali.Kyannaku nnyo okulaba nga empewo muzinonyezza mumukwano omungi naye ate nakalembelezza akatono kemubadde nako nekabamuka.Kiki ekileeta embeera eno….;
Kankumenyeremenyeremu ebitonotono waddenga sibyebyenkomeredde.Okugezesebwa / Akassera – empewo bwokirizza nozikola oluusi zikuteeka mumbeera eppima emeemeyo oba ddala nggumu ekimala Ebigezo bingi atenga ebimu kubyo byebayittamu byeebyo ebibeera mubulamu bwaffe obwabulijjo. Mweebyo mulimu okuletera abalabe ,okuletera obwaavu ,wamu nokwawukanya nebaganzibo.oluusi kino kitunyiiza naye Babeera bakutemera kkubo likuzza bujja.
Kogeza kakutanda nosimattuka kalebule oluusi obeera ogalinye gyegava nanti akassera kabeera kakulemye. Waliwo nomutendera Gwamusajja mukulu #Bulamu_Kitaka_nawansi ngamazze okukalizibwa naye aleeta embeera nyingi notuuka nokulowooza nti mwasamira byokoola kuba enkolaye yakusooka kufukuuza bikyamu bibeera mukika olwo nalyoka abawa ettu lye lwakuba ffe abalya emmere amaaso gatuli nnyo mungalo tetusobola kumanya biri buziba.
Okweyagalizza – ono yoomu kukanaluzaala webizibu ebilemessa okugussa ensonga.
Bwemubanga mukungaanye ngekika waliwo abenganda abakola ekkobaane nebassenkulu nebesamizza ebyobulimba nebakirizizza abalala nti ddala zempewo zabwe zenyinni. Bano batwaala obudde nga batendekebwa eneyisa yempewo era bwebatuuka kumwaliriro befulira ddala empewo nebazibikira entuufu eziba kubalala okwetaaya kuba ne Lubaale tasobola kulamulira wali mivuyo. Kati balumanya ne basalumanya bwebaddayo nga bawoza twakola empewo kumbe bali kubyooya byanswa. Embeera bwetyo tekuganya kwenyumirizza mumpewo kuba amazima gabeera gekweese mabega.
Okupappa: okupappirizza okwagala okola ebyamangu nakyo kilemessa emyoyo okubawa obwelinde obumala okubeyanjulurizza lwansonga mwagala musamire ekinene ennyo wiiki emu buli kimu kibeerenga kiwedde.
Abamu bwebaaza leero ngenkya basalira mpewo nokuwanga .buggubuggu ono taliimu kalungi konna kazza mumyooyo kuba temuyinza kumanya buvo nabuddo bwaajo kuba mubanga abakola okwejjako. Mukupappa abamu tebawaayo budde kumanya lunyiriri ki bajajabwe lwebatambulirangamu.wesanga nti empya yamwe yaffumbe nga abagisamizanga bammamba Laba ate gwe bwoleeta ssenkulu owakasimba , nebwabeera nga alina obukugu obwenkizzo ayinza koma kuwabula sossi kubakwatira munsonga kuba bwazikwatamu azitta.
Obukugu: Obukugu kikulu nnyo eri mwe abanoonya empewo neeri Oyo agenda okubazaala mumpewo.Naye ebyembi osanga gwemuyita ssenkulu ngobukugu bwe buli mukuvumula ddalu nattalo ate nemumutikka omulimu gwokusamizza ekika kyokka ate tayinza kubagamba mazima kuba abeera alabye ssente.
Obukugu bulimu okugoberera emitendera okuva kugusooka mpaka kugusembayo. Singa mubuuka emitendera nemusoosa ekisemba oba okusembya ekisooka nakyo tekibaletera Mirembe. Obukugu tebweyolekera mubungi nabulungi bwamasabo Muntu galina oba obukulu mumyaka kuba ensangi zino kano nako kafuuka kakodyo kakubbirako Bantu( ssibona nti bwebali)Mubukugu mulimu akawayiro akakassa nti oba ddala omuntu agenda okubazaala mumyoyo yassamira natuuka kumutendera ogumuweesa obuvunayizibwa obwo kuba toyinza kubanga wasamira mayembe gakika nga tolina musambwa gwa Muwanga nakawumpuli nolowooza nti onasobola okusamizza ekika nekifuna emirembe.
Obusobozi. Omuntu ayinza okubeera nomukwano eri empewo wamu nobumalirivvu naye obusobozi bwensimbi nebumubula okutukirizza emitendera egisinga okuba eminene kuba ensangi zino buli kimu kiggulwa ssente Teri kyabwereere. Ate jjukira lubaale tebamwewolera.
Obufere: Obufere bungi ddala naye kunsonga eno njakudda mbaawulire obufere mubassenkulu nabakongozzi kuba musomo mulamba.
Nze Sseviiri omutabaazi W’ensi


text:
Obwakabaka bwa Buganda nga buyita mu kibiina ky’olulimi Oluganda kikwataganye n’amatendekero agawaggulu okulaba engeri gye basobola okukuuma ekitiibwa ky’olulimi Oluganda.
Kino kirangiriddwa Minisita avunaanyizibwa ku buwangwa, ennono, olulimi Oluganda awamu n’ebyokwerinda, Owek. David Kyewalabye Male, mu lukung’aana n’ebibiina by’enjawulo olutudde e Bulange- Mmengo ku Lwokubiri.
“Twagala kukwatagana tulabe, tuyinza tutya okutumbula olulimi Oluganda. Twagala okusomesa n’okwagazisa abaana naye tewali agenda kwagala kintu kigenda kumuleetera bizibu.” Owek. Kyewalabye bw’annyonnyodde.
Minisita Male agamba nti Obwakabaka bwagala Oluganda kuba lwe lugenda okunyweza ennono n’Obuwangwa bwaffe era lulung’amye n’ennono.
Owek. Kyewalabye ategeezezza nti olulimi Oluganda luzze lukyuka olw’okwetabulamu ennimi endala wamu n’ebintu okukyuka, ng’abavubuka bangi balina ebigambo bye bagungizzaawo.
Kyewalabye agamba nti ne mu matendekero agayambye ennyo okukuuma olulimi luno, gasanze okusoomoozebwa okunene kyokka n’ageebaza olw’okulemerako.
Ono asabye ekibiina ky’olulimi Oluganda okufuba okulaba ng’abantu batumbula olulimi naddala mu kulambika abantu ku mpandiika naddala ku mannya gaabwe kubanga nayo nsonga nkulu.
Owek. Male abakuutidde banyweze obumu era bakkaanye, kiyambe okubbulula olulimi Oluganda naddala mu masomero n’amatendekero agawaggulu.
Abeetabye mu lukung’aana luno bakulembeddwamu ssentebe w’ekibiina ky’olulimi Oluganda, Omuk. Lukabwe Fred Kisirikko, anokoddeyo ebitongole ebivunaanyizibwa ku lulimi Oluganda wamu n’ebintu bye birina okukola, okukakasa nti olulimi terusaanawo.
Enteekateeka eno yeetabiddwamu abantu batono olw’ekirwadde kya Ssennyiga corona eyazinda eggwanga.


text:
Ekidd.:Ostia n’evviini eno bye tuleese
Bye birabo byaffe byennyini,
Ostia n’evviini eno bye tuleese, bikkirize, ….. Kitaffe,
Kye Kitambiro kyaffe eky’olubeerera,
Ggwe Katonda waffe kye tukuweereza.
1. Kye kiikyo ekyalangwa mu biwandiiko
Nga kiringa ekyaweebwayo luli edda ennyo,
Ng’ekya Melekisedeki ow’ekitiibwa,
Eyaweerezanga omugaati n’evviini,
Ne Katonda n’asiima Ekitambiro ekitukuvu.
2. Kye kiikyo ekyalangwa mu biwandiiko,
“Okuva enjuba lw’evaayo okutuusa lw’egwa,
Erinnya lyange kkulu mu b’amawanga,
Mu buli kifo balitambiririramu,
Nga baweereza erinnya lyange Ekitambiro ekitukuvu.”
3. Kye kiikyo ekyalangwa mu biwandiiko:
Endiga, embuzi bye muleeta, tibigasa.
Yezu kwe kugamba: “Nzuuno, Katonda, ntuuse;
Ntuukirize kye bampandiikako, okukola ky’oyagala,
Nga mpeereza omubiri gw’ompadde mbalokole.”
4. Kye kiikyo ekyalangwa mu biwandiiko,
Mu Senakulo lwe yeewaayo ng’Ekitambiro,
Yezu yaddira omugaati n’awa Abatume be nti;
“Mutoole mulye: Kino gwe Mubiri gwange;”
Ne ku vviini nti: “Munywe mwenna Omusaayi gwange.”
DOWNLOAD LINK:
OSTIA N’EVVINI ENO


text:
Kyaddaki omugagga Francis Onebe myaka 63 omutuuze we Munyonyo atwaliddwa mu kkooti e Makindye ku misango gy’okutta mukazi Mary Immaculate Onebe.
Immaculate Onebe yali yabula emyezi, egisukka munaana (8) kyokka omulambo gwe gwannyuluddwa mu kinnya kya kazambi mu maka gaabwe sabiiti ewedde.
Amaka, gasangibwa mu zzooni ya Mawanga e Munyonyo mu Munisipaali y’e Makindye, era okuzuula omulambo gw’omukyala, mu kinnya kya kazambi, kyalese bangi ku batuuze, aba famire ssaako n’ebitongole ebikuuma ddembe nga basobeddwa.
Immaculate Onebe, ye yali akulira kkampuni ya Pentagon Security Ltd e Kisaasi eya bba Onebe, era ensonga lwaki yattibwa, temanyikiddwa.
Omugenzi era yali maneja mu kkampuni ya Price & Kings Audit Consultancy nayo ya Onebe.
Wabula simbiddwa mu kkooti y’omulamuzi asookerwako e Makindye Basemera Sarah Ann era aguddwako emisango gy’obutemu ng’ali wamu ne Asikaali Bonny Oriekot myaka 26.
Onebe ne Asikaali Bony basindikiddwa ku limanda mu kkomera e Kitalya okutuusa nga 30 omwezi guno Ogwomwenda.
Omukyala Immaculate Onebe yaziikiddwa akawungeezi k’olunnaku Olwomukaaga ku kyalo Abalanga mu disitulitikiti ye Kaberamaido oluvanyuma lwe ndagabutonde emanyikiddwa nga DNA okulaga nti ye mutuufu eyattibwa.
Okusinzira ku ludda oluwaabi nga lukulembeddwamu Lydia Nakato, Onebe, Asikaali Bonny n’abalala abakyaliira ku nsiko, mu Janwali 2021, mu zzooni y’e Mawanga, benyigira mu kutta omukyala Immaculate Onebe.
Mu kkooti, Onebe ne Asikaali Bonny tebakkiriziddwa kwogera kigambo kyokka kuba bali ku misango gya nnagomola.
Nakato agamba nti bakyanoonyereza, ekiwaliriza omulamuzi okwongezaayo omusango okutuusa nga 30 omwezi gunno Ogwomwenda, 2021 n’okusindika abakwate ku limanda e Kitalya.
Ku kkooti, emmotoka ya Poliisi okuva ku kitebe, ekinoonyereza ku misango mu ggwanga e Kibuli ekika kya ‘Double Cabin’ nga Njeru, batuuse nga zigenda mu ssaawa 6 ez’omutuntu.
Onebe abadde ayambadde masiki enzirugavu, siripa nzirugavu, essaati ya Blue omukwafu ssaako ne essuuti ya Bulaaka.
Onebe ateekeddwa mu kaduukulu ka kkooti okumala essaawa esukka mw’emu (1) olwa kkooti okubaako emirimu gyekola, oluvanyuma atwaliddwa mu maaso g’omulamuzi okumusomera emisango gye.
Wabula bw’abadde asindikiddwa ku limanda mu kkomera e Kitalya, Onebe asobodde okweyambisa munnamateeka we Moses Ingura okutegeeza kkooti nti mulwadde nga mu kkomera yetaaga engeri yenjawulo ey’okufuna obujanjabi.
Omulamuzi alagidde ekitongole ky’amakkomera okuwa Onebe obujanjabi obwetaagisa.
Bya Nakaayi Rashidah